MLK-Gwened – Moneiz Lec’hel Klokaat Keodedel Korn-bro Gwened\nGoude 2 vloavezh hanter labour gant ar gevredigezh MLK-Gwened e vo lañset ar Bizh ! Redek a raio ar moneiz nevez-se war 34 kumun ar strollegezh Morbihan – Tolpad Gwened. An 8vet moneiz lec’hel e Breizh e vo ar Bizh.\nPal kentañ ar moneiz-se a zo adlec’helaat an ekonomiezh. Un doare e vo ivez da harpañ an embregerezhioù engouestlet e-keñver an ekologiezh hag ar re a grou liammoù etre an dud. War ar memes-tre e vo silet brezhoneg en ekonomiezh ivez o vezañ m’eo divyezhek skorioù kehentiñ ar gevredigezh ha ma vez kavet brezhoneg war ar bilhiji.\nEvit ober ganti e ranko a dud emezelañ d’ar gevredigezh ha eskemm euroioù a-enep Bizhoù en ur stal eskemm (1€ = Bizh). Ar bizhoù a zo bilhiji suraet, ganto un dalvoudegezh 0,5 ; 1 ; 3 ; 5 ; 10 pe 10 Bizh. Ar moneiz-se a c’hello bezañ dispignet e stalioù pe e ti pourchaserien all ezel. Ar pal goude-se a zo e trofe ar moneiz ha neuze e baefe an dud a-vicher o pourchaserien lec’hel gant ar Bizh. Meur a hini a zo ezel eus ar rouedad dija. Ezel e c’hell an embregerezhioù bezañ keit ma zoujont ouzh karta ar gevredigezh. Gellet a ra ar c’hevredigezhioù hag ar strollegezhioù lec’hel emezellañ ivez.\nD’ar Sadorn 27 a viz Genver e vo lañset ar Bizh. Adalek 10h e vo lidet kement-se e Forom Sokial ar Mor Bihan e Sine. Kinniget e vo d’ar mare-se ar bilhiji skeudennet gant Fabien Salmon eus Teiz. War al lec’h e vo tu ober gant ar Bizh ivez, er preti, en davarn hag evit prenañ al levrioù war ar standoù.\nSellet ivez : programm devez lañsañ ar Bizh.\nAuthor gersanPosted on 15 January 2018 16 January 2018 Categories actualité, animation, Bizh\nUr stal pe un embregerezh a zo ganeoc’h? Goulennit emezelañ adalek bremañ!\nKasit ur gemennadenn deomp hag teuimp da gejañ ganeoc’h. Respont a raimp d’ho koulennoù ha sikour a raimp ac’hanoc’h da leuniañ ar furmskrid emezelañ.\nTu zo kavout ar furmskridoù en-linenn pe da bellgargañ e stumm PDF. Da gentañ eo ret leuniañ ar furmskrid goulenn gratadur. Ur wech ma voc’h bet asantet e-giz pourchaser e vo ret emezelañ. Ar skodenn da baeañ d’ar gevredigezh a zo hervez an niver a impliji en embregerezh.\nAuthor gersanPosted on 7 December 2017 7 December 2017 Categories actualité, agglomération, Bizh, professionnels\nNe vo ket lakaet an dud a vicher da baeañ ur skodenn pa eskemmint ar Bizh a vo bet rastellet ganto a-enep euroioù. Ar bloavezh kentañ da vihanañ.\nUn nebeut mizioù zo e oa bet raksoñjet lakaat ur skodenn 5%. Da lavaret eo e vefe bet roet 95€ d’ar pourchaserien en eskemm da 100 Bizh. An arguzenn pennañ a oa digalonekaat ar pourchaserien da eskemm o Bizh e euroioù en-dro. Graet eo ar moneiz lec’hel evit treiñ eus ur pourchaser d’unan all er c’horn-bro, setu e vefe gwan an efedoù ma vefe eskemmet en-dro diouzhtu.\nAlies e vez lakaet 2% pe 3%. En ur eskemm gant tud a ra war-dro moneizioù lec’hel all e Breizh hon eus merzhet e c’helle ar skodenn-se bezañ ur skoilh evit pourchaserien zo. Pal ar gevredigezh e-penn kentaña vo strollañ ur niver bras a-walc’h a bourchaserien.\nEvit ma ne vefe ret eskemmet ar Bizh e euroioù diouzhtu e labouro ar gevredigezh evit kinnig diskoulmoù d’ar pourchaserien. Klask bevezerien lec’hien evito da skouer.\nUr bilañs a vo graet goude ur boavezh. Ma vo gwelet e vez eskemmet kalz a Bizh gant ar pourchaserien e vo tu en em c’houlenn en-dro ma vo lakaet ur skodenn evit an eskemmoù-se.\nEvit klozañ eo sklaeroc’h bremañ reolennoù ar Bizh:\nTeuzadur ebet: ne vo ket kollet talvoudegezh gant ar Bizh gant an amzer;\nMatadur ebet: ne vo ket roet muioc’h a Bizh eget a euroioù, bonus ebet;\nFrejoù eskemm ebet: Digoust e vo eskemm ar Bizh e euroioù en-dro.\nDegas a reomp da soñj ne c’hell ket an hiniennoù eskemm ar Bizh e euroioù.\nAuthor gersanPosted on 12 November 2017 7 December 2017 Categories Bizh, arc'hantaouiñ, Nann rummet, raktres, dastroadur\nDibabet eo bet talvoudegezh ar bilhiji gant MLK-Gwened.\nGant bilhiji paper e vo paeet e gant ar Bizh. N’eo ket raktreset fardañ pezhioù moneiz. Eus un tu all e vo posupl en dazont marteze kavout ar Bizh en ur stumm elektronek ivez.\nSetu penaos hon eus dibabet talvoudegezh ar bilhiji:\nDa gentañ eo ret gouzout eo bet lakaet da 6 an niver a bilhiji disheñvel. Gant bilhiji disheñvel ouzhpenn e vefe bet luzietoc’h da verañ he keroc’h da voulañ.\nDa c’houde hon eus sellet ouzh ar pezh a vez graet ar moneizioù lec’hel all:\nTalvoudus eo kaout bilhiji bihanoc’h eget 1 Bizh.\nNe dalvez ket ar boan kaout bilhiji gant sammadoù re vras, 50 Bizh da skouer.\nSoñjet hon eus ivez e oa kenkoulz ober ar pezh a fell deomp keit ma ‘z omp dieub d’en ober! Pal ar moneiz a zo kemm an techoù ivez!\nMeur a ginnig a zo bet, pep hini a zo bet displeget evel just:\n0.85 / 1 / 3,5 / 7 / 14 / 28;\n0.5 / 1 / 3 / 6 / 12 / 24;\n0,5 / 1 / 3 / 7 / 12 / 24.\nHag unan klasell kenañ, evit ar re ne fell ket dezho kemm o voazioù pe spontañ an dud:\n0,5 / 1 / 2 / 5 / 10 / 20.\nDa vare emvod meur ar 4 a viz Gwengolo eo bet dibabet chom klasell a-walc’h met ober un dra dreist ordinal memestra: krouiñ ur bilhed 3 e-plas ar bilhed 2.\nDibabet ez eus bet neuze an dalvoudegezhioù:\n0,5 / 1 / 3 / 5 / 10 / 20 Bizh.\nWar ar stern emañ tresadennoù ar bilhiji.\nAuthor gersanPosted on 8 September 2017 30 September 2017 Categories Nann rummet\nDiwanet eo logo moneiz lec’hel klokaat ha keodedel tiriad “Mor Bihan-tolpad Gwened” ! E ser amred ar moneiz war an tiriad, al logo a zo kelc’hiek hag e tiskouez muzelloù : taol-lagad da son ar ger bizh, tost d’ar galleg bise (pok), a lak da soñjal er genvevañ , e talvoudegezh an eskemm pa roer/resever ur pok. O sellout a dostoc’h e tiviner gwagennoù, laboused, ez eur boazet da welout er Mor Bihan, ha tro-dro d’ar pleg-mor se emañ an 34 kumun a implijo ar Bizh.\nAuthor maiPosted on 6 June 2017 24 March 2018 Categories actualité, Bizh\nAr pal dibabet gant MLK-Gwened a zo lakaat ar Bizh da redek e miz Genver 2018, da vare ar Forom Sokial Lec’hel. Ur sapre defi eo dindan ken nebeut a amzer met spi hon eus e teuimp a-benn!\n3 bodad-labour a zo bet krouet evit tizhout ar pal-se, pep hini gant ur stur-follenn: kehentiñ, teknik hag arc’hantaouiñ, rouedadoù.\nDeuit d’ar stalioù-labour ma fell deoc’h kemer perzh e unan anezho. Ma ne c’hellit ket dont ez eus tu kas menozioù pe evezhiadennoù dre bostel ivez.\nLakaat e-pleustr steuñv kehentiñ ar moneiz e vo labour ar strollad-se.\nTennad 1 :\nBranding : identelezh dre gomz ha gweled ar moneiz ;\nTalvoudoù : re ar garta ;\nSkeudenn merk : brud ha kompren piv a zo dedennet.\nTennad 2 :\nKrouidigezh danvez / kemennadennoù moulet ha war internet evit pep rummad tud.\n1) Tud a vicher : Kendrec’hiñ anezho da emelezañ er raktres, petra a c’hellont gounit? Krouiñ ur rouedad a-raok lañsañ ar moneiz.\n2) Bevezerien : kelaouiñ ha displegañ perzhioù armoneiz lec’hel e-keñver an euro. Kemer perzh er cheñchamant hag harpañ an ekonomiezh lec’hel. Kaout ur rouedad a-raok kregiñ.\n3) Kevelourien / mediaoù : sevel ur dosser evit ar gazetennerien.\nListennad ar pezh a vo krouet : logo Bizh, dépliant, lec’hien internet, pajenn Facebook/Framasphere, skeudenn ar bilhiji, pegsunioù evit ar stalioù, kemennadennoù d’ar gazetennerien, stlenngraferezh ha videoioù bihan da rannañ war ar rouedadoù sokial.\nTennad 3 :\nSkignañ: kazetennoù (paper ha web), radioioù, blogoù, kelaouennoù digoust, panelloù bruderezh digoust ar c’herioù, skritelloù, pajennoù facebook ar mignoned, lizhiri kelaouiñ ar rouedadoù mignon.\nBezañ keveler darvoudoù lec’hel (prezegennoù, redadegoù, gouelioù …).\nMoulañ follennoù-pleg / follennoù-nij / skritelloù gant moulerien ekologel.\nNotenn : soñjet e vo en dud o deus diaesterioù da welet.\nAr pal a zo kas war-raok al labour a-fed mont-en-dro ha sevel ur steuñv arc’hant\nA-raok an hañv e vo:\nstudiet meur a vudjed e-keñver priz ar skodennoù, an niver a berzhidi,ar yalc’hadoù, an dispignoù, …;\ndibabet un aozadur evit ar font gwarantiñ;\ndibabet ar feur eskemm evit ar pourchaserien;\nsavet ur steuñv arc’hant war 3 bloaz.\nAsambles gant ar strolladoù all e vo:\nskrivet ar garta hag ar reolennoù evit emezelañ;\nkrouet ar bilhiji da voulañ: talvoudegezh, niver, ..\nUn tamm diwezhatoc’h e vo:\nlakaet e-plas ur sistem treuzvankadennoù etre an dud a-vicher;\nstudiet an doare da lakaat an hiniennoù da baeañ en un doare elektronek;\nprederiet d’ar mod da arc’hantaouiñ raktresoù bihan;\nprederiet d’an eskemmoù gant moneizioù lec’hel all;\nprederiet d’an doare da reiñ skoazelloù sokial e Bizh gant ar strollegezhioù lec’hel.\nSevel ur rouedad tud hag aozadurioù tro-dro d’ar moneiz eo pal ar strollad-mañ.\nAsambles gant studierien an IUT e vo labouret. Da gentañ e vo kadarnaet ar goulennaoueg, termenet ar siloù a-raok kas anezhañ. Da heul e vo dielfennet disoc’hoù ar sontadeg. An dra-se a servijo da hentañ hol labour.\nKlask a raimp sevel ur rouedad 150 pourchaser a-raok lañsañ ar moneiz, e miz Genver 2018. Kadarnaet e vo ivez ar garta hag ar reolennoù evit emezelañ.\nMont a raimp e darempred gant ar strollegezhioù lec’hel ivez evit gwelet ganto penaos e c’hellont kemer perzh er raktres.\nAozañ a raimp eskemmoù en davarnioù ivez evit lakaat pourchaserien da gejañ gant bevezerien ha gant ar gevredigezh.\nAuthor gersanPosted on 9 April 2017 24 June 2017 Categories kevredigezh, keodedourelezh, commune, arc'hantaouiñ, font, keveler, professionnels, raktres, dastroadur, tiriad\nO krouiñ ur bodad emaomp evit labourat war ar c’hehentiñ hag an identelezh gweled. D’al Lun 6 a viz Meurzh e vo an emvod kentañ.\nDa gentañ e vo savet ur “steuñv kehentiñ” evit tizhout pep lodenn eus ar boblañs: bevezerien, tud a-vicher, kevelerien, tud yaouank pe kozhoc’h, paour pe pinvidik, …\nTro-dro d’an anv Bizh e vo ret kehentiñ: follennoù-pleg nevez, skritelloù, peadra da lakaat e-ti ar c’hoñversanted, hag ul lec’hien internet nevez. Evel just e teuio ezhommoù nevez tamm-ha-tamm.\nHizivaet e vo an teulioù a zo eus outo dija hag evit ar re nevez e vo graet gant an identelezh nevez.\nTraoù pouezus a vo d’ober ivez: krouiñ ar bilhiji: tresadenn, ment, talvoudegezh, …\nMarteze e vo aozet oberennoù e tavarnioù Mor-Bihan – Tolpad Gweed\nSetu, kalzig a labour a zo war ar stern! Deuit ganeomp ma blij deoc’h!\nAuthor gersanPosted on 8 March 2017 24 June 2017 Categories actualité, kevredigezh


Saison culturelle - SCHINÉAR, EUS SINA D’AR BALKANIOÙ\nSONEREZHIOÙ EUS AR BED\nAR RAKTRES SCHINEAR\nLi’ang Zhao zo ur mailh war ar seniñ gant ur benveg iskis, ur violoñs sinaat e kroc’hen naer : an ehru. Sed aze un dra nevez dija ; met ouzhpenn da se, pa vez un den dioutañ e-unan o c’hoari gant ur soner mandolenn hag ur soner akordeoñs, kement-se a ro ur c’hoktel sonioù biskoazh souezhusoc’h !\nSchinear a arouez an amzer a-raok Tour Babel, pa ne oa ket dispartiet an dud an eil re diouzh ar re all en ur bern pobloù. P’o doa choazet an anv-se o doa roet Li’ang, Maxime ha Denis ton o zriad : ur prantad sonerezh ma vez kemmesket c’hwek ar sonerezhioù eus ar Balkanioù, eus ar Reter-Nesañ hag eus Azia, ar sonerezh hengounel hag ar startijenn degaset gant ar rock. Rak an dud yaouank-se o deus ur raktres troet da vat war-zu an amzer da zont : lidañ ar beajoù, ar guriusted, pinvidigezh ar c’hejadennoù, ha, dreist pep tra, ar pezh a vod ac’hanomp en tu-hont d’an disheñvelderioù a zo etrezomp.\nPep hini eus o sonaozadennoù zo un ergerzhadenn, pep hini eus o sonadegoù zo ur prantad a vreudeuriezh. Un avantur sonerezh hag a ro startijenn !\nAkordeoñs : Denis Spriet\nGitaroù, kan, binvioù tos : Maxime Vidal\nErhu (violoñs sinaat) : Li'ang Zhao\nPad : 50 min.


Eros gant e saezh\nTaolenn gant Hans Baldung.\nEros (henc'hresianeg : Ἔρως, "c'hoant revel", "karantez revel") a zo un doue henc'hresian hag a arouezie unan eus an nerzhioù a ren ar bed a-raok ganedigezh an doueed divarvel ha donedigezh mab-den war an Douar : doue an nerzh-desachañ a gevanstag an Hollved hag a vroud ar spesadoù da ouennañ e oa Eros.\nAstenn a rae e c’halloud war an dud evel-just, hag ivez war ar plant, ar vein, an dourioù, war gement tra a zo.\nHeñvelekaat[kemmañ | kemmañ ar vammenn]\nPlac'h yaouank oc'h en em zifenn diouzh Eros. Taolenn gant William-Adolphe Bouguereau (1825-1905)\nPeurvuiañ e vez heñvelekaet, evel ma'z eo bet graet e Roma gozh ha gant an arzourien dre vras, Eros Henc'hres ha Kupidon ar Romaned.\nDisheñvelekaat[kemmañ | kemmañ ar vammenn]\nE gwirionez n’emañ ket da vezañ tostaet ouzh an doue roman Kupidon, na gant ar Garantez, daoust ma’z eo bet lakaet Eros da harp d’ar garantez, a zo mab da Ares hag Afrodite, daoust ma’z eo bet skeudennet a-wechoù evel ur paotrig askellek, o skeiñ saezhioù gant kalonoù an dud, pe o c’hwezhañ an tan en o c'halonoù.\nUn dra difetis eo Eros da gentañ-penn : ar c’hoant a dosta hag a c’han ar bedoù. Evel-se eo e vez gwelet er bredelfennerezh freudian, hag enebet ouzh Thanatos a zo doue ar Marv.\nDiwar anv Eros (un anv roet d'ar baotred e Gres hag en Italia), eo bet savet ar gerioù "erotek" hag "erotegezh".\nEros Poli, marc'hhouarner\nEros Ramazzotti (ganet e 1963), kaner italian.\nE brezhoneg e vez, pe e veze, graet anvioù all c'hoazh anezhañ :\nAmour, pe Amouric, diwar ar galleg\nOrged, hervez Geriadur Vallée (pajenn 23).\nAdtapet diwar « https://br.wikipedia.org/w/index.php?title=Eros&oldid=1980741 »\nKemmoù diwezhañ degaset d'ar bajenn-mañ d'an 15 Meu 2022, da 11:17.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Mattie McGrath) (KildareStreet.com)\nResults 1-20 of 838,994 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Mattie McGrath)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Mattie McGrath)


Impalaeriezh Mali - Wikipedia\nImpaleriezh Mali (Mandingeg: Nyeni pe Niani), anvet raloc'h ar Manden Kurufaba ha berraet e Manden, a oa un impalaeriezh e kornôg Afrika a badas eus 1230 betek 1670.\nKartenn eus Impalaeriezh Mali.\nKartenn eus Impaleriezh Mali e 1337, gant ar mengleuzioù aour lakaet war-wel.\nAn impalaeriezh a oa bet savet gant Sundiata Keita ha brudet e voe dre mestroni ar pennoù uhel evel Musa Keita. Yezhoù mandingek a veze komzet en impalaeriezh. Bez e voe an impalaeriezh vrasañ e Kornôg Afrika hag hiziv-an-deiz c'hoazh e chom e skeud dre ar yezh, lezennoù hag hengounioù.\nDarn eus an anaoudegezhioù a zo deuet betek ennomp war an impalaeriezh-se zo deuet dre an istorourien arab dreist-holl, evel Ibn Khaldun er 14vet kantved. Ar beajour marokan Ibn Battuta, er 14vet kantved, hag ar beajour marokan Leo Africanus, er 16vet kantved, o deus bet skrivet ivez a-zivout impalaeriezh Mali. Ar vammenn bennañ all eo an hengoun dre gomz Mandinka, dre istorioù ar gonterien.\nImpalaeriezh Mali a oa ledet war douroù lies ha war ul lujad amzer hir pelloc'h evit forzh peseurt Stad all e Kornôg Afrika abaoe. Diazez ar badelezh-se a zo da gavout en ur velestradurezh fin ha digreizennet. Hervez ar skrivagner eus Burkina Faso Joseph Ki-Zerbo, seul belloc'h ez ae unan bennak eus Niani, seul wanoc'h e oa galloud ar mansaoù. Galloud an impalaeriezh a chome memestra, ar mansa a rae war-dro an tailhoù moneizh hag a dalc'he galloud met hep mont re bell evit chom hep kaout emsavadegoù pe c'hoantoù disrann o sevel.\nPajenn dornskrivet eus Tombouktou\nLevr gant Nasir al-Din Abu al-Abbas Ahmad ibn al-Hajj al-Amin al-Tawathi al-Ghalawi's Kashf al-Ghummah fi Nafa al-Ummah.\nUr bajenn a denn d'an astronomiezh\nAdtapet diwar « https://br.wikipedia.org/w/index.php?title=Impalaeriezh_Mali&oldid=1777704 »\nDernière modification le 15 Kzu 2017, à 15:44\nKemmoù diwezhañ degaset d'ar bajenn-mañ d'an 15 Kzu 2017, da 15:44.


Skolajiadezed ha kazetennerezed : Atersadenn Divi Kerbrat – Radio Naoned\nSkolajiadezed ha kazetennerezed : Atersadenn Divi Kerbrat\nAwena Le Borgne ha Louisa Saulnier, e 5 vet klas skolaj Diwan Liger-Atlantel, o deus bet c’hoant tañva d’ar c’hazetenniñ. Prestet zo bet dezho ur son-enroller ha DAO !\nBet int neuze oc’h atersiñ Divi Kerbrat stajiad e Skol an Emsav anezhañ.\nManifestiñ evit an hin : Atersadenn Gwendal ha Lilou An deiz a hiziv eo emskiant ar re yaouank eus o dazont. Dibaoe meur a sizhun e vezont gwelet o vanifestiñ evit an hin. Skolajidi,...\nSkolajiadezed ha kazetennerezed : Atersadenn Gwenola Kerrec Amaia Bainvel ha Mila Guillen-Barnett, e 5vet klas skolaj Diwan Liger-Atlantel, o deus bet c’hoant tañva d’ar c’hazetenniñ. Prestet ‘zo bet ur son-enroller dezho ha...\nSkolajidi ha kazetennerien : Atersadenn Claire Oger Ar gazetennerien yaouank, Maxence Girard ha Saman Sududevage skolajidi er skolaj Diwan Sant-Ervlan o deus aterset o c’helennerez war ar sonerezh, Claire Oger. ...\nAtersadenn Gireg Ar Gevel : skolaer e Diwan Sant-Ervlan Gireg Ar Gevel ‘zo rener ha skolaer e Skol Diwan Sant-Ervlan. Deuet eo da doullañ kaoz gant Marianne e studio Radio Naoned. Lakaat a ra...\nManifestiñ evit an hin : Atersadenn Gwendal ha Lilou\nTARZH AN NOZ – Yaou 14/10/2021


Plantañ bulboù bleuñvus ha hadegoù - Botanix – Ur gelaouenn diwar-benn ar plant\nGrit un toull peuzdon evit an hadegoù. Tennit anezho diouzh o fod (pe diouzh ar seier plastik m'int bet lakaet a-unanoù), troit ar gwrizioù war-zu an traoñ hag astennit anezho a-raok lakaat anezho e-barzh an toull. Skuilhit dour en toull ha, pa vo bet lonket pep berad dour gant an douar, skuilhit muioc'h a zour. Grit en hevelep doare evit ar plant all. P'ho po echuet gant pep plantenn, dourit adarre. An devezhioù a zeu war-lerc'h ar plantañ, ne c'hallit dourañ nemet ma vez ezhomm, ha diwallit mat ar plant diouzh bannoù kreñvañ an heol. Gwriziennañ a raio ar plant dindan 1–3 sizhunvezh ha goude-se e c'halloc'h ober war o zro koulz hag evit ar plant all a zo en ho liorzh.\nPalarit an douar e-lec'h ma vo plantet ar bulboù hag an torzhelloù (gant ar ger « bulboù » e vo graet pelloc'h). Tennit ar bulboù diouzh o fakaj just a-raok ar plantañ. Grit un toull (sellit ouzh an daolenn) ha lakait ar bulb e-barzh, an delioù troet war-zu an nec'h. Mervel a raio bulboù ‚zo ma vezont plantet en tu-gin. Goloit ar bulb gant douar ha palemit anezhañ un disterañ. M‘eo gwall domm pe sec'h an amzer, na chomit ket hep dourañ. Ma plantit tulipez e-kreiz an hañv (marteze ne c'hallit ket mirout anezho e lec'h all, pe ez it da vakañsiñ) chomit hep dourañ anezho. Diskuizhañ a raio ar bulboù ha krog e vint da greskiñ a-benn glaveier kentañ an diskar-amzer.\nAr bulboù bihanoc'h, hag a zo diaesoc'h da c'hounit, ne vezont ket bezañ plantet ken don. Evit gouzout pegen don e rankit plantañ anezho, muzuliit an hed etre barr ar bulb hag an douar. Dizouaret e vo ar bulboù pa vo gweñvet an delioù er barr (talvezout a ra kement-mañ evit pep bulb bleuñvud nemet evit an elestr -Gladiolus-). Gant ur maread tomm ha sec'h e weñvo an delioù abred, adalek miz Mae. Al lodenn vrasañ eus ar spesadoù a c'hall bezañ dizouaret ha miret en sec'h betek an diskar-amzer (an ognon, ar c'hignen, ar safron hag an tulipez dreist-holl). Ar re all, en o zouez al lili, ar gwiluze (Muscari), ar stered-gwenn (Ornithogalum), hag al louzaouenn-Salomon (Polygonatum) NE C'HALLONT KET bezañ miret evel-se, rak mervel a rafent. Ar spesadoù na c'haller ket mirout en sec'h eo ret adplantañ anezho en ul lec'h all en ho liorzh (gouest int da dreuzvevañ ur sizhunvezh evel-se, met n'eo ket mat derc'hel anezho er-maez pelloc'h).\nSpesad mare plantañ donder en douar e cm\nSpesadoù kignen bihan, brasder an dorzhell 2 cm-evel d.sk. Allium carinatum, flavum, molly, oleraceum, scorodoprasum 7.-10. 5–8\nSpesadoù kignen bras, brasder an dorzhell 10 cm-evel d.sk. Allium giganteum, karataviense, nigrum 7.-10. 10–15\nColchicum – Gaousafron, a vleugn en diskar-amzer 8. 15\nCrocus – Krokuz a vleugn en nevez-amzer (Crocus chrysanthus, Crocus vernus) 10. 9\nCrocus – Safron, a vleugn en diskar-amzer (Crocus sativius) (7.-)8. 9\nGladiolus – Bokedoù-kleze (spesadoù liorzh) 4.-5. 10 (bihanoc'h eget 5)\nGladiolus – Bokedoù-kleze (spesadoù gouez eus Afrika ar Su) 9. 5–8\nLilium candidum – Lili-gwenn 8. 3\nLilium – Lili, spesadoù all 9.(-10.) 5–15 hervez ar spesad\nMuscari – Gwiluze 7.-10. 8–10\nNarcissus – Nersiz 8. 10\nOrnithogallum umbelatum – Stered-Betleem 7.-10. 10\nPolygonatum – Louzaouenn-Salomon 8.10., 2.-3. 10\nTulipez bulboù bihan d.sk.: Tulipa chrysantha, tarda, saxatillis, turkestanica, urumiensis 10. 10\nTulipez bulboù bras – Tulipa greigii, Tulipa fosteriana, Tulipa Kaufmanniana hag hibridoù liorzh 10. 12–14\nLiesaat al lili gant ivinennoù\nDispartiañ an ivinennoù diouzh ar bulb eo an doare aesañ da liesaat al lili. (evel ivinoù an ognon).\nPlantit an ivinennoù 1–2 cm dindan an douar (= ret eo d'an douar goloiñ an ivinennoù) ha dalc'hit anezho en un temperadur a 25–30°C e-pad an deiz ha 22°C e-pad an noz (gallout a ra temperadur an noz bezañ izeloc'h, ar pep pouezusañ o vezañ temperadur an deiz) da skouer en un ti-gwer, un armel pe war riz ur prenestr. Dalc'hit an douar sec'h. Diwan a raio buan bulboù nevez e traoñ an ivinenn . A-benn 1–3 miz e vo diwanet 2–3 bulb war-dro 1cm hed war un ivinenn! M'eo bet dispartiet ha plantet an ivinennoù e fin miz Gouere e c'hallit tennañ ar bulboù nevez diouzh an douar e miz Gwengolo ha plantañ anezho 2 cm dindan an douar, el liorzh. Plantit ar bulboù nevez a-unanoù, ha lezit war-dro 4 cm etre ar bulboù – a-benn 4–6 bloaz e vo bleuniet ar bulboù bleuñvus!\nHadañ had bulboù bleuñvus\nGouest eo bulboù bleuñvus ‚zo da liesaat buan gant an had. Hadit an had etre miz Meurzh ha miz Ebrel 0,5–1 cm dindan zouar. Chomit hep adplantañ anezho ar bloaz kentañ, lezit anezho e-lec‘h m'emaint. Bleuniañ a raio spesadoù ‚zo ar sezon a zeu. An darn vrasañ eus ar spesadoù a vleugn 2–5 bloaz goude an hadañ. Ar spesadoù bihan a vleugn diwezhatoc‘h eget ar re vras, bulboù bras dezho.\n««« Pennad kent: Gounit skouarnog (Pleurotus ostreatus)


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/299 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/299\netrezomp holl, deoc’h kerkoulz ha d’in-me.\n(13) Hogen, breudeur, ne fell ket d’in e tremenfec’h hep gouzoud em euz alies lakeat em sonj mond d’ho kavoud, evit gallout dastum eur frouezen-benag en ho touez, evel e-touez an nationou all ; mes beteg-hen eo bet harzet ouzin kement-se. (14) Dleour oun d’ar Greked kerkoulz ha d’ar Varbared, d’an dud gwiziec kerkoulz ha d’ar re ignorant. (15) Dre-ze, en kement ha m’az eo em galloud, ez oun prest da annons an Aviel deoc’h-hu ive, pere a zo e Rom.\n(16) Rag n’em euz ket a vêz euz a Aviel ar C’hrist, rag galloud Doue eo evit silvidigez d’ar re holl a gred, d’ar Judeo da genta, ha d’ar Grek goude-ze. (17) Rag enhan ez eo dizoloet eur justis euz a Zoue, hag a zo dre ar feiz hag evit ar feiz, hervez m’az eo scrivet : An den just a vevo dre ar feiz.\n(18) Rag coler Doue en em ziskouez euz an env a-enep holl impiete hag injustis an dud, pere dre fallentez a stourm ouz ar wirionez, (19) rag ar pez a heller da anaoud divarben Doue a zo lakeat sclear dirazhe, rag Doue hen deuz hen diskouezet dezhe. (20) Rag ar perfectionou invisibl a Zoue, he c’halloud eternel hag he zivinite, a veler ker sclear ha gant an daou-lagad, abaoe ma’z eo bet crouet ar bed, pa zeller outhe dre he oberou, en hevelep doare ma’z int heb escuz ; (21) rag goude beza anavezet Doue, n’ho deuz ket glorifiet anezhan evel Doue, ha n’ho deuz ket rentet grasou dezhan : er c’hontrol, en em faziet int bet en ho zonjezonou, hag ho c’halon dibourvez a skiant-vad a zo bet karget a devalijen. (22) O pretanti beza ho-unan tud fur, ez int deuet da veza zot ; (23) hag ho deuz troet gloar an Doue immortel en imach an den mortel, hag en imachou lapoused, ha loened a bevar droad, hag a amprevaned.\n(24) Abalamour da ze ive, Doue hen deuz ho livret, hervez gwall-ioulou ho c’halon, da eul louzdoni ker braz, ma ho deuz dishenoret ho c’horfou ho-unan ; (25) int pere ho deuz lakeat ar gaou en plas gwirionez Doue, hag ho deuz adoret ha servichet ar c’hrouadur eleac’h ar C’hrouer, pehini a zo benniget da viken. Amen ! (26) Abalamour da ze eo hen deuz Doue ho abandonet da ioulou mezus ; rag memeus ho gragez en ho zouez ho deuz chenchet an usach naturel en eun all a zo a-enep an natur. (27) Er memeus doare ive, ar oazed,\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/299&oldid=125413 »


Journal de Renaud Camus, samedi 24 janvier 2015\ncréée le dimanche 25 janvier 2015, 10 h 12\nmodifiée le dimanche 25 janvier 2015, 18 h 58Samedi 24 janvier 2015, minuit. Décidément, c’est la semaine des mondanités, même si celles d’hier, à Clermont-Ferrand, avaient un caractère un ~~~~ ~~~~~~~~~~~~, ~~~~ ~~~ ~~~~~~ ~~~~ ~~~~~~~. ~~~~~~~ ~~~ ~~~ ~~~~~ ~~~~~~~~ ~~~~ ~~~~~~~~~~ de crémaillère à ~~’~~~~~~~ ~~~~~~~~~~~, ~~~~, ~~~ ~~’~~~~~~~~~ ~~~ ~~~~~~~ ~~’~~~~~~~~~, ~~~ ~~~ ~~~~~, ~~’~~~~~~ ~~~ ~~~~~~-~~~ ~~~~~~ ~~~~~~~~~~~ ~~~ ~~~~~~~~~. ~~~~~ ~~~ ~~~~~~~~~~ ~~~~~ ~~~ ~~~~~~ ~~’~~~ ~~~~~~~~~ ~~~~~~ (toute sorte de ~~~~~~~~~~~~~ ~~~~~ ~~~~ ~~~~~~~~~~~~~~, ~~~~ ~~~~~~~~~~~) ~~~ ~~~~ ~~~~ ~~~ (~~~ ~~’~~~~~~~~~~ ~~~~~~~~-~~~~~~~, ~~~~~~ ~~~ ~~~~~~ ~~~~ ~~~~~~~~~~~ ~~~ ~~~~~~~, ~~~ ~~~~~~~~~ XXe ~~~~~~~). ~~’~~~ ~~~~~ ~~~~~~~~~ parlé, en particulier ~~~~~ ~~~ ~~~~~~~ ~~~~~~~~~ ~~~ ~~~~~~~~~, ~~~~~~~~’~~~~ ~~~~~~~ ~~ ~~~~~~~~~, ~~~ ~~~~~ ~~~ ~~~~~~, ~~~~ ~~~~ ~~~~~~~~~~ ~~~~~ ~~~ ~~~~~~~~~~ ~~~~~~~~~ ~~~~~~~~~~~~ ~~~~ ~~~~~~~~~~ (~~~ ~~~ ~~~~~ que ça, et ~~ ~~~~~~ ~~~~ ~~~~~~~~, ~~~~~~~-~~~). ~~~~~ ~~~~~~ ~~~~~~~ ~~~~~~, ~~~ ~~~~~~~~ ~~~~~~~ ~~~ ~~’~~~ ~~~ ~~~~~~~~~ ~~~~~~~~~ ~~~~~ ~~~’~~~ ~~~~~~, ~~~~~ ~~~ ~~~~~~~~~ ; ~~~ ~~~~~~~~ ~~~~~~~~ ~~~~~ aucun de nous ~~’~~ ~~~ ~~~ ~~~~~~~~~ ~~~ ~~~~ [Doulting], ~~~ ~~~ ~~~~~~~~~ ~~~~ ~~~~~~ ~~~~~~~ ~~~~~~ ~~~ ~~~~ ~~~~~~~~~~~~ ~~~~~~~, ~~~~~ ~~~~~~~~~. ~~~ ~~’~~~ ~~~~ ~~~~~ ~~~~ ~~~~~ ~~~ partie, pour une ~~~~~. ~~~~~~~~~ ~~~ ~~~ ~~~~~~~~ ~~~ ~~~ ~~~ ~~~~~~~~ ~~~~ ~~~~~~ : ~~~~ ~~~~ ~~’~~~~~~~~ moins, ~~~ ~~~~~~~~~~, ~~~~~ ~~~ ~~~~ ~~’~~~~~~~~ ~~~~ ~~~~~~~~~~~~~ ~~~~~~~ — ~~’~~~~ ~~~~~-~~~~~ pour cela que ~~~ ~~~~~~~ ~~~~ ~~~~~~~~~~ ~~~~~~~~~~~~~~~~~~, ~~~ ~~~~ ~~~~~~~~~~ ~~~ ~~~~~~ inintelligibles.\nMa ~~~~~~~ ~~~~~ ~~~~~~ ~~~~~ ~~~~ ~~~~ ~~~~~~~~~~, ~~~~~ ~~’~~~~~~~~~. ~~~~~ ~~~~ ~~~~~~~~~~ ~~~~~~~~~~ ~~~ ~~~ ~~~~~~ d’assemblées, je l’entends ~~~ ~~~~ ~~~ ~~~~~~ ~~~~~~~~~, ~~~~~ ~~~~~~~, ~~~~~ ~~~~~~~~~~ ~~~ ~~~~~~~~ ~~~~~ ~~~~~~~~. ~~~~~~~~~~ ~~~~ ~~~~~~~~~~~~~~, ~~~ ~~~~~~~~ ~~~~~ ~~~ ~~~~~~~~, ~~’~~~~~~~~ ~~~~ ~~~~~~~~~~~~~. ~~ ~~~~~~ ~~~ mimétisme poli je ~~~~~~ ~~~~~ ~~ ~~~~ ~~~~~ ~~~~~~~~ ~~ ~~~~~~~~~~~, ~~~ ~~~~~~ ~~~~ ~~~~~~~~~ ~~~~~~, ~~~~ ~~~~~~~ ~~~~~~~~~ ~~~~ ~~~ ~~~~~~~ ~~~ ~~~~~. ~~~~ ~~~~ ~~~ ~~’~~~~ ~~~ ~~~ se douter de ~~~~~, ~~~ ~~~ ~~~ ~~~~~~~~ ~~~~~ ~~~ ~~~~~~~~~~~~~ bona fide. ~~~ ~~~~ ~~~~~ ~~~~ ~~~~~ ~~~~~~ ~~~~~~~ ~~~ ~~~~~~~~~~ ~~~~~~~~ ~~’~~~ ~~~~~~~~ ~~ ~~~~~~ ~~~~~~~, ~~~~~~ ~~~ bon indigène du XXIe ~~~~~~~. ~~~ ~~~~~ ~~’~~~~~~~~~ ~~~~~~~~~~~~~~ ~~~~~~ ~~~~~~~~~~ : ~~~~~ ~~~~ ~~~~~~~ ~~~~~~~~~~~ ~~’~~ ~~~~~~~~~, ~~~~~~~~~~~. ~~’~~~~~ ~~~ ~~~~~~~~~ ~~’~~ ~~~~~ ~~~~~ ~~~~~ ~~~~~ ~~~~~~~~~~~ ~~~~~ ~~~~ ~~~~~, je ne sais ~~~~~ ~~~~~~~~~ — ~~~ ~~~~~ ~~~ ~~~ ~~~~~~~~~~ ~~~~~ ~~~ ~~~~~~~.\nvoir l’entrée du samedi 24 janvier 2015 et son image dans Le Jour ni l’Heure


Journal de Renaud Camus, dimanche 23 janvier 2022\ncréée le dimanche 23 janvier 2022, 9 h 00Plieux, dimanche 23 janvier 2022, huit heures vingt, le matin. Tout est dans le moins pour le plus, je l’ai toujours pensé — on pourrait dire ~~~~~~ ~~~~~ ~~~~~ la ~~~~~~~~~ ~~~ détour. ~~~ ~~~~~~~ ~~~~ ~~~~~ ~~~~~~~ ~~’~~~~ ~~~~~~ s’épuise contre le ~~~~~~~~ ~~~~~~ ~~~~ ~~~ ~~~~~~~~ ~~~~ ~~~~~~~~~~~~, ~~~’~~~ ~~~~ ~~~~~~~~~~ ~~~ ~~’~~~~~~~~~ ~~~ ~~~~~~~~ ~~~ l’image ~~~ ~~~ ~~~’~~~~~ ~~~~~~~ ~~~~~ ~~~ ~~~~~~~~~~. ~~’~~~~~~~~ ~~~’~~~ ~~~~~ ~~~~~~~~~ dans les manuels ~~~~~ ~~~~~~~~ ~~~ ~~~~~~~~~~~ ~~~~ ~~~~~~~~~~~~ ~~~ ~~~~~~~~~~~~ ~~~~~ ~~~~ ~~~~~~~ ~~~~~~~~~, ~~~~~ ~~~~~~~~ ~~~~~ ~~~~~~~~~ ~~ ~~’~~~~~~~~~ ~~~ ~~’~~~~~~~~~ ~~~~~ ~~’~~~~~~~~~~ ; ~~~~~~ ~~~~~~~~ ~~~~~ ~~~~~~ avec des chimpanzés, ~~~ ~~~ ~~~~~~~. ~~’~~~~~~~~~~~ ~~~~ ~~~~~~~~~~~~~ ~~~~~~~-~~~~~~~~~~ — ~~~ ~~~~~ ~~~ ~~~~~~~ ~~~ ~~~~~~~~ ~~~~~~ ~~~~~ ~~~~~~~~~~~ ~~~~~~~~~~~~~~ ~~ ~~~ ~~~~~~~ ~~~ ~~~~~~, ~~~~~~~~ ~~~~ ~~~~~~ ~~~~~~ on ne songerait ~~~’~~ ~~~~~~ ~~~ ~~~~ rond.\nC’est ~~~~~~~~~ ~~~ ~~~~~~~ ~~~~ ~~~~~~~ ~~~~ ~~~ ~~~~~~ ~~~~ ~~~~~~~~, ~~~~~ ~~~~ ~~~~~~~~~~~. ~~~ ~~~~ ~~~~~~ ~~~~~ ~~~~~ ~~~~~~~~ ~~~ ~~~~~~~~~~~~~ ~~~~~ instinctif de porter ~~~ ~~~~~~~~~~~ ~~~ ~~~ ~~~~~~~~ ~~ ~~~ ~~~~~~~ ~~~ ~~’~~~~~~~~~ ~~~~ ~~~~ ~~~~~~ ~~~~-~~~~~ ~~~~~ ~~~~ ~~~ ~~~~~~. ~~~~~~ ~~’~~~~~~~~~~ ~~~~~ ~~~ ~~~~~~, ~~~~~ ~~’~~~~~~~~~. ~~~ ~~~~~ ne le fait ~~~~, ~~~ ~~~ ~~~~~~~~ ~~~ ~~~~~~~ ~~~ ~~~ ~~~~~~~~~~ ~~~ ~~~ ~~~~~~~~~~~~ ~~~ ~~~~~ ~~~~~~~~~~. ~~~ ~~~~~~~~~~ ~~~~~~~~ ~~~ ~~~~~~~. ~~~~~ ~~~~~~~ ~~~ ~~~~~ ~~~ ~~~~~~, ~~ l’expression un détour. ~~~~~~, ~~~ ~~~~, ~~~~~ ~~~ ~~~~~~ ~~~ ~~~~~, ~~~~~ ~~~ ~~~~~~~~~ ~~~~ ~~~~~~~ ~~~~~ ~~~ ~~~ ~~~~~~ ~~~~~~~~~~. ~~~ ~~~~ ~~~~~ ~~~ ~~~~~~ ~~ ~~~ ~~~~. ~~~ style il arrive ~~’~~~~~~~~ ~~~~~~ ~~~ cargaison.\nLe ~~~~~~~~ ~~~~ ~~~~ ~~~~~~~~~~ ~~~ ~~~~~ ~~~~~~~ ~~~~ “~~~~ ~~~~~~~~ !” ~~~ “~~~~~~~~ ~~~~~~~~~~-~~~~~~ !” ~~~~ ~~~~~~~~~~ ~~~ classe.\nLes ~~~~~~, ~~~~ ~~~~~~~~, ~~~~ peuples, les races, ~~~~ ~~~~~~~~~~~~~~ ~~~~~ ~~~~~ ~~~~~~~~ ~~~ ~~~~~~~ ~~~ ~~~~~ ~~~~~ ~~~ ~~~~~~, ~~~~~~~ ~~~~~ ~~~ ~~’~~~-~~~~~~~~. ~~~~ ~~~~~ ~~~~~ ~~~~~~~~ ~~~ ~~~~~~~ ~~~ ~~~~~~, ~~~~~ ~~~~~~~~ ~~~ regard du temps. ~~~~~~ ~~~~~~~~~~ ~~~~ ~~~~~ ~~~~~~~~. ~~~ ~~~~~~~~~~ ~~~ ~~~ ~~~~~ ~~~~ ~~~ ~~~~~~.\nvoir l’entrée du dimanche 23 janvier 2022 et ses 3 images dans Le Jour ni l’Heure


Nomenoe oe/Seizvet arvest - Wikimammenn\nNomenoe oe/Seizvet arvest\nSkrid ha Skeudenn, 1941 (p. 103-115)\n◄ C’houec’hvet Arvest Seizvet Arvest Eizvet Arvest ►\nEun hent doun da vare ar c’huz-heol. Laboused : an eostig war lein ar wezenn ; al laouenan war ar skourr izela, mouilc’hi, er c’harz, o kana… Ar rakerig, er foenneg, a zo tavet.\nLaouenan, laouenanig, perak e kanez ken diwezat e serr-noz ?\nKement a levenez a zo em c’halonig ma n’oun ket evit mirout, eostig noz, da gana.\nMouilc’hi, mouilc’hi, perak e c’houitellit, diehan, er c’hili, en noz o tostaat ?\nC’houitellat a reomp, eostig noz, da sklerijenn ar mintin, rak goulou an deiz a zo o para en dro d’imp.\nN’emañ ket ar goulou deiz rak bremaik e nozo ha, d’ar mare-mañ eus an deiz, ar mouilc’hi, kludet er girzier, a vez tavet o mouez.\nP’emañ an heol o sevel pe bremaik e nozo, eostig-noz, eostig-noz,\nn’omp ket evit tevel.\nRakerig, rakerig, te a gane da bep serr-noz, kuzet er foenneier sin ; rakerig, rakerig, perak ne glevan ket da vouez, en noz sioul ha klouar ?\nEostig-noz, eostig-noz, n’oun ket evit kana ; va c’han a gavan divalo en eur serr-noz ken kaer. Va c’han a zo gwall zister ha da delenn ken flour.\nLaouenan, laouenanig, kludet war da skourr, hag a nevez en noz-mañ, pa ganomp ha pa ganez ?\nEostig, eostig-noz, war lein ar wezenn o telenna, hag a nevez dindan an oabl laouen ?\nEostig, eostig-noz, diwar lein da wezenn, ha klevout a rez eur burzud o taskrena en avel ?\nLaboused, labousedigoù, eur burzud a glevan o taskrena en avel. Enkrez a zo em c’halonig, enkrez hag estrenvan, rak ar burzud a gren en avel, a zo levenez pe glac’har… Tio ! Tio ! tio !… Kanit flour ; kanit sioulik, pa welan ar brini o c’hoari en dro d’imp… Tio ! tio ! tio !… Sioul ! sioul ! sioul !…\nAr brini o koagal ! Bezomp sioul en deliou.\nAr Vran genta, o tremen\nRoââg !… roââg !… Geoliad gwad !…\nAn eil Vran\nGeoliad gwad !… Geoliad gwad !…\nSioul ha sioulik, labousedigou !… Tremenet ar brini, hogen ar sparfell o tostaat.\nAr Brini, pell\nGeoliad gwad !…\nEur burzud a zo ganet hizio war zouar Breiz-Izel. Eur burzud a gan en avel hag, evel eun aezenn, a dremen war ar maeziou.\nSouezet omp o klevout ken flour ho mouez, henoz.\nHenoz al laboused, sparfell evel eostig, a dle kana flour. Henoz ar sparfilli evel an eostiged a dle kana ar burzud, levenez penn-da-benn.\nHag ar burzud ganet neuze e Breiz-Izel ?\nGwelet hoc’h eus brini o tremen. Brini lor, brini du, leun a gig hag a wad. Brini lor, brini du, mezo gant gwad fall, gwad fall.\nGwad fall, gwad fall.\nGwad fall a vezo gwad mat. Gantañ an ed, e Breiz, a ziwano timat ; a ziwano stank, a ziwano puilh ha, da vare an eost, e kano ar meder, perc’henn laouen ha dianken.\nPerc’henn en e bark, perc’henn en e di, evel ki en e groc’hen. Edon bremaik o nijal us da gompezenn Ballon hag eus an oabl em eus gwelet, war ar gompezenn, lazadeg veur meurbet. Gwelet em eus o koueza, toullgofet da viken, gwelet em eus o tec’hout, spouron en o c’halon, ar re a oa kent ar vistri e kompezenn Ballon. Gwelet em eus o tec’hout a dreuz ar parkou ed, ar re o doa hadet\nhag a soñje medi…\nHa gant piou eta ez int bet argaset ?\nGant ar re a laboure kent, hep diblega o c’hein evit sec’hi an dour c’houez diouz o zal hag eva eur vozad dour e stivell ar vali. Gant ar sujidi, adsavet da vistri : gant ar Vretoned.\nHa Breiz a zo digabestret ?\nDigabestret e Ballon. Hiviziken, eta, e Breiz penn-da-benn, e vo ar peoc’h d’an dud ha d’al laboused war o c’hlud… Kanit, labousedigou, kanit dirak ar sparfell, kanit ar burzud a zaskren en avel. (Kan al laboused.)\nNomenoe, o vont gant an hent\nEun dudi eo klevout al laboused, henoz. Daoust hag en noz e kanont pe en deiz o para ? Daoust ha laboused a glevan, pe va c’halon o kana ? N’ouzon ket va-unan gant al levenez a zo oc’h em gwaska. An noz en dro d’in a zo par d’an deiz ; rak noz ha deiz a zo levenez ha bennoz. Hag en dro d’in e kan kement loen, e kan kement tra : laboused a richan, an deliou a vouskan, ar geot a drid war c’horre al leton hag ar vein a zasson evel ma kan va c’halon. (Streboti a ra. Hag evel o tihun) : Petra an diaoul a zo etre va divesker ?\nPiou, te ?\nEur c’hristen : Nomenoe.\nMe eo an Nomenoe.\nO ! Neuze, emaomp daou. Evelato, mar dout an Nomenoe gwirion, me ’ zo Izidor penn-da-benn, Izidor al Lank, eus ostaleri « An Trilonk ».\nIzidor ha kabiten.\nKabiten ha mezo. War va c’horf emaoun a-dreuz an hent ha n’oun ket evit sevel… Ha n’oun ket evit sevel gant an droug a zo ennoun.\nHa droug a zo, henoz, er c’habiten Izidor ?\nKorfad droug a zo ennoun. Ma vijen bet en imor vat, n’em bije ket evet korfad. Droug a zegas korfad, ha korfad am eus evet ha setu an droug a vir ouzin sevel.\nHa perak, kabiten, ac’h evet korfad ?\n… Me ’ gare eur bennherez e kastell Penn-ar-C’hoad… hag e krede d’in e oan karet ganti.\nHag hi n’az kare ket ?\nHag hi, n’hen c’hare ket…\nHag hi n’am c’hare ket… Kredi a rae d’in koulskoude e vijen bet karet ganti… Henoz eta, goude ar viktor, ez oun aet d’he gwelout, — « Me a zo kabiten, emeve, mao an tamm ac’hanoun. » — « Kabiten hep leve », a respontas hi.\nKabiten hep leve, a respontas hi.\n« Kabiten hep leve ne vo ket gwaz d’in. »\nKabiten hep leve ne vo ket gwaz d’in.\nHa setu emaoun pladet e kreiz an hent hep leve na danvez, hogen gant chufere ha levenez…\nGant chufere ha levenez.\n…rak me a zo bet anvet kabiten gant an Nomenoe.\nKabiten gant an Nomenoe.\nHa keit ha ma vevin, eur bennherez ne vo morse gwreg d’in.\nNe vo morse gwreg d’in.\nNa gemer ket da bried eur bennherez e Breiz-Izel, pe e savo dizale kerse ha keuz d’it. Eur c’habiten e Breiz a gavo koantiri all.\nVa breur-me a zo dimezet d’eur bennherez pinvidik, ha goude emgann Ballon ez oun aet d’he gwelout. « Avalou douar, emezi, a vo fritet d’it ? » Evit ar moc’h e oant poazet, ha d’in-me kinniget. — « Bennoz Doue, emeve, mar deo goullo va c’hof, e c’hellan gant nerz kalon chom hep koueza eus va sav. An dibri hag an eva a zo eun distera. » Goude e lavaris d’am breur ha d’am c’hoar-gaer : — « Roit d’in evit va dougen ar marc’h reuta a zo er marchosi, rak mirc’hed am eus krevet dindanoun en emgann ha leoiou am eus d’ober hag ez oun aet gwall skuiz. » Neuze, avat, va c’hoar gaer, pennherez ar Gili, a lavaras d’in gant he digareziou : — « Ar marc’h a zo klañv, ar gazeg dihouarn ; n’hon eus, siouaz ! er c’hraou, loen evit ho tougen. » Ha setu henoz e kerzan war droad, trec’her e gwirionez, hogen tremeniad.\nPa zegouezi e Redon, lavar d’am zad ez eo gwasket va c’halon. Lavar d’ezañ ouspenn e tegouezin, evel kustum, diwezat.\nKenavo d’it, Nomenoe… Rak henoz Nomenoe a zo kement den a gar Breiz en e galon hag e ene. (Nomenoe a gerz.)\nSiouaz d’in ! n’oun ket Nomenoe hag a-boan oun kabiten. Me ’ zo Izidor an Trilonk, gwall vrudet e Redon. (Santout a ra eun touseg o fichal dindan e zourn, war an hent.) Salud d’it, va mignon. Te ’ zo ivez marteze mezo ha kabiten ? Respont ac’hanoun ’ta… Pa n’am respontez ket, te a zo enebour. M’emaout dre da nerz da unan, chom en da sav, me a ya d’it ; m’emaout dre vertuz an diaoul, kae kuit.\nMe a glask kerzout ivez, hogen n’oun ket evit sevel ; n’oun ket bet gwintet diwar benn eur plankenn hag e kav d’in koulskoude ez eo brevet va izili. Ma vijes aet da Redon ez pije lavaret d’am zad eo debret an anduilhennou, lazet ar gazeg c’hell, hag ar mab Izidor gwall-glañv gant eur reoriad. Kenavo ’ta, va mignon… E liorz Izidor e vijes bet kabiten war an holl dousegi. Tou… seg… Va mignon… Tou… se… gi… Koan… tiri… Kenavo… (En em rei a ra da gousket. An touseg a gan er geot.)\nAdtapet diwar « https://br.wikisource.org/w/index.php?title=Nomenoe_oe/Seizvet_arvest&oldid=58896 »\nKemmoù diwezhañ degaset d'ar bajenn-mañ d'an 28 Kzu 2013, da 17:10.


Keheder - Wikipedia\nAr c'heheder a zo ur c'helc'h faltazius treset war ur blanedenn pe un dra steredoniel ken e chom atav war hanter an hent etre ar poloù. Rannet e vez ar blanedenn etre un hemisferenn norzh hag un hemisferenn su.\nDiwar an termenadur eo 0° da ledred ar c'heheder. Kelc'h keheder ar Voul-Douar a zo war-dro 40 075 km hed.\nE-touez ar pemp kelc'h led jedet diwar al liamm etre troiadur an Douar ha tresad e orbit tro-dro d'an Heol eo ar c'heheder hag ivez al ledred nemetañ dezhañ tres ur c'helc'h bras-tre.\nDre e zilec'hiañ mareel en oabl e tremen ar Heol just a-us d'ar c'heheder div wech bep bloaz er boentenn vernel e keided an nevezamzer e miz Meurzh hag e keided an diskaramzer e miz Gwengolo. D'an 21 a viz Meurzh ha d'an 21 a viz Gwengolo e kouezh bannoù an Heol sonn hag a-serzh d'an Douar.\nWar ar c'heheder e sav hag ez a da guzh an Heol dindan vunutennoù nemetken. Padout a ra gouloù an deiz kement hag an noz pa cheñch padelezh div lodenn an devezh e takadoù en Norzh hag er Su d'ar c'heheder.\n1 Hin ar c'heheder\n2 Riezoù ha broioù ma tremen ar c'heheder enno\n2.4 Amerika ar Su\nHin ar c'heheder[kemmañ | kemmañ ar vammenn]\nE takad an trovanoù m'emañ ar c'heheder e-kreiz anezho ez eus daou vare-amzer, unan gleb hag unan sec'h, met tost d'ar c'heheder e vez glaveier bemdez. Koulskoude e kaver diforc'hioù er mareou-amzer diwar an uhelded ha nester ar meurvorioù.\nE toleadoù touristel e weler panelloù-hent a ro da c'houzout e tremen ar c'heheder dre eno\nWar hed ar c'heheder e kaver meurvorioù peurvuiañ.\nAl lec'h uhelañ war ar c'heheder a zo 4 690 m uhelder dezhañ 77°59′31" W war dinaou Su ar Volcán Cayambe (kern : 5 790 m) en Ecuador ken eo al lec'h nemetañ ma tremen linenn ar c'heheder war an erc'h.\nRiezoù ha broioù ma tremen ar c'heheder enno[kemmañ | kemmañ ar vammenn]\nTremen a ra ar c'heheder dre diriad pe zourioù tiriadel 14 bro. Eus 0 hedred (Kornôg Afrika) etrezek ar Reter :\nSão Tomé ha Príncipe – o'tremen dre an enezennig Ilhéu das Rolas\nOuganda – en ur gontañ enezennigoù e Lenn Victoria\nMaldivez – tremen a ra etre Atoll Gaafu Dhaalu hag Atoll Gnaviyani\nIndonezia – treuzañ a ra kalz inizi, menegomp Sumatra, Borneo, Sulawesi ha Halmahera\nKiribati – tremen a ra etre Atoll Aranuka hag Atoll Nonouti en Inizi Gilbert\nEnez Baker (unincorporated territory ar SUA) – tremen a ra dre an dourioù tiriadel (NB ar c'heheder a dremen ivez dre an Exclusive Economic Zones war-dro Enez Howland hag Enez Jarvis met ket dre o ziriadoù)\nEcuador – o kontañ Enez Isabela en Inizi Galápagos. An anv Ecuador a dalvez kement ha "keheder" e spagnoleg.\nBrazil – o kontañ enezennoù e beg ar stêr Amazon hag o-tremen dre Macapá, kêr-benn stad Amapá.\nDaoust d’hec'h anv, n'eus lec'h ebet e Ginea ar C'heheder hag a zo treuzet gant ar c'heheder. Koulskoude emañ hec'h enez Annobón 100 mil (unanenn hirder angl-ha-saoz) e Su an c'heheder hag emañ rest ar vro en Norzh.\nAdtapet diwar « https://br.wikipedia.org/w/index.php?title=Keheder&oldid=1500723 »\nKemmoù diwezhañ degaset d'ar bajenn-mañ d'an 10 Ebr 2013, da 12:51.


Tripura (ত্রিপুরা e banglaeg) zo unan eus stadoù bihanañ India, gant ur gorread 10 492 km². Er bloavezh 2001 e oa 3 191 168 a dud o chom e Tripura. Agartala eo ar gêr-benn. En-dro da Dripura emañ stadoù Asam ha Mizoram er biz, ha Bangladesh a bep tu a-hend-all.\nTeir yezh ofisiel zo er stad : ar banglaeg, komzet gant an div drederenn eus an dud, ar yezh kokborok (unan eus ar yezhoù bodek), komzet gant ur c'hard eus an dud, hag an hindieg.\nEtre 1909 ha 1947 e oa Tripura ur briñselezh indian e dalc'h Breizh-Veur. E miz Here 1949 e voe unanet ar briñselezh-se ouzh India, nevez-dizalc'h, ha lakaet e stad Asam. Dont a reas da vezañ unan eus tiriadoù Unaniezh India e 1963 hag ur stad anezhi hec'h-unan e miz Genver 1972.\nLec'hienn ofisiel gouarnamant Tripura (e saozneg)\nAdtapet diwar « https://br.wikipedia.org/w/index.php?title=Tripura&oldid=1636495 »


An avaloù chistr | Becedia\nAvaloù mat, bet dastumet e gwerjeoù mat a ranker kaout d’ober chistr mat. Arabat eo louzaouiñ anezhe en aner eta. Ober war o zro evel e vez graet d’ul liorzh ne lâran ket, abalamour da virout enne liested ar frouezh ha kempouez ar vuhez etre an amprevaned liesseurt, ar gwenan hag al laboused.\n5 000 gouenn avaloù zo e Breizh hervez kont, avaloù chistr al lod brasañ anezhe. 3 000 anezhe zo bet renablet ha termenet pizh : da bep gouenn avaloù he liv, he frond hag he blaz. Gant ar re c’hwerv e vez roet e framm d’ar chistr, gant ar re zous e frond hag ar sukr ha gant ar re drenk e freskder. Lod eus an avaloù a gaver e Breizh zo ur vammenn voutin dezhe. Gouennoù lec’hel dibar zo eus kalz dioute avat, da bep hini he zolead hag he seurt chistr.\nPevar rummad avaloù chistr a zo :\nAr re c’hwerv, a seurt gant ar re Marie Ménard, o tont eus departamant an Arvor,\nAr re dous-c’hwerv, a seurt gant re Gerverien, eus Kloar-Karnoed, hollvrudet, a gaver hiviziken e meur a dolead,\nAr re zous, a seurt gant ar re Dous-koad-lignez, eus Baod er Morbihan, a gaver bremañ un tamm e pep lec’h e Breizh,\nAr re drenk (ha skildrenk) a seurt gant ar re Petit Jaune (Melenig) eus Issé el Liger atlantel, a gaver ivez e Bro Dinan.\nUr meskaj dibar meur a ouenn avaloù (eus 3 da 6 peurliesañ) a ya d’ober pep seurt chistr, war-bouez ar chistr Gwilhevig ne ya nemet an avaloù Gwilhevig d’e ober.


Buhez ar Zent. pages 379-380-381. Encyclopédie Marikavel.\nPages 379,380, 381\nEil devez warn-ugent a viz Mae\nSant Krispino a Viterb\nLean eus a Urz sant Fransez (1668-1750)\nAr zervijer bras-man d'ar Werc'hez Vari a c'hanas en Viterb, er bla 1668. Perig oa e hano badeziant. E vamm a lakas da ziwan abred en e galon eur garante dener evit ar Werc'hez; da bemp bla, e kasas anezan da iliz Itron-Varia Della Quercia, hag eno e kinnigas hag e westlas anezan da Rouanez an nenv hag an douar : « Sell, ma bugel, emezi da Ber, setu aze da vamm, rei a ran ac'hanout d'ezi evit bepred. Kar anezi eus a greiz da galon ! »\nAdalek neuze, Per ne c'halvas ar Werc'hez nemet e vamm hag e Itron.\nYun a rê bep sadorn ha derc'hent lie goueliou en ne enor. Aketus oa d'he fedi ha hi a selaoue e bedennou.\nEun devez e oa pignet en beg eur wezen gant bugale-all eus e oad; en eun tol krenn, ar skourr ma oant warnan a dorras; holl e oent glazet. Perig hepken en devoa pedet e vamm, ar Werc'hez, ha n'en devoa bet droug ebet.\nDa dek vla, e gerent a lakas anezan en ti eur eontr d'ezan a oa kereer. Bep sun, pa vezed kontant eus e labour, e veze roët eur gwenneg d'ar pôtr. Heman a rede raktal da brenan gantan eur boked : «Roët d'in unan kaer, avat, emezan d'ar marc'hadour; rak hennez a zo da yezan kinniget d'eun itron vras; » hag e kase e brof d'an iliz dirak skeuden ar Werc'hez; eno e chôme pell amzer, ha ne gleve na ne wele netra nemet Jezuz ha Mari.\nDa bemp bla warn-ugent, e c'houlennas bezan digeme-ret en Urz sant Fransez.\nNeuze e kemeras an hano a Grispino. Evel Félix a Gan-talis, ne falvezas ket gantan soursial eus netra nemet eus al labouriou-dorn ; n'en em gave ket santel awalc'h da bignal ouz an ôter.\nKaset e oe, da gentan, da Dolfa, hag eno e oe laket da geginer. E gentan preder a oe sevel eun tammik ôter vihan d'ar Werc'hez en e gegin, hag eno e kane bep noz, :gant daou genvreur d'ezan, litaniou e vamm vat.\nEus Tolfa, Krispino a oe kaset da Rom da blêal gant ar re glanv ; ne chômas ket pell eno, rak re uhel karg a\ngave d'ezan en devoa bet : « Me, emezan, n'eo ket eul loen on, da vezan dalc'het en disheol ; skornet eo ma gwad ennon, ken nebeut e karan an Otrou Doue. Red eo d'in skuizder ha tomder, tan ar gegin pe heol ar jardin, unan a zaou ; labourât a renkan evit en em domman. »\nKaset e oe eta eus a Rom da Albano, hag eno e oe laket d'ober labour ar gegin. Evel en Tolfa, e savas eun ôterik d'ar Werc'hez, ha diraki e rê e bedennou pa veze achu e labour gantan.\nOtrone vras, eskibien ha kardinaled, pa dremenent dre Albano, a deue d'ober eur zell ouz ôter ar breur Krispino.\nAr pab e-unan a deuas eur wech hag a roas d'ezan golo da allumi dirak e vamm vinniget. Eun devez, eun ôtrou pinvidik a roas d'ar manac'h santel daou voked kaer, grêt gant neud seiz ha neud aour, da lakat war e ôter ; mes unan bennak, kamm e vizied, o tremen dre ar gegin, a gemeras ar bokedou neve. Krispino a oe doaniet abalamour d'an dismeganz a oa grêt d'e vamm vat dre al laeronsi-ze.\nEus Albano, ar manac'h santel a oe kaset da Vonte Rotondo ; eno e oe laket da jardiner ; en e jardin en devoa savet eun tammik chapel d'ar Werc'hez. Bemde e skuilhe tro-war-dro d'ezi eun dornadik had, abalamour kustumi al lapoused da zont d'en em vodan eno, da ganan meuleudiou Mamm Doue.\nEus Albano, e oe kaset da Vracciano hag ac'hane da gester da Orvieto.\nNe zaleas ket da c'honid kalon an holl ; pa veze o tremen, evit digeri lient dre douez an dud, e huche : « Alo ! bugale, grêt plas da azen ar Gapusined ! »\nEun devez, unan ha n'hen anaveze ket a c'houlennas digantan pelec'h e oa an azen-ze : « Ne welez ket, emezan, eman ar baz war ma c'hein ? » en eur ziskouez e visac'h.\n- Perak, a c'houlenned outan eun devez, e valeet bepred diskabel ?\n- Daoust ha deut eo ar c'hiz, ernezan, en eur c'hoarzin, d'an ezen da zougen tokou ?\nGhom a reas d'ober ar vicher a gester eun daou-ugent via bennak en Orvieto.\nPa n'hallas mui baie d'ober an dro, e oe kaset da Rom ; mes tud Orvieto a renkas kaout o breur Krispino. Pa zizroas, kêr a-bez a yeas d'e gerc'hat : « Oh ! ma Doue, emezan, perak ober kement a drouz evit eun azen ken koz ha ken fall ha me ! »\nTremen a reas eun nebeut blaveziou c'hoaz en Orvieto, elec'h m'oa karet gant an holl.\nErfln, Doue hen galvas da vont da Rom elec'h ma tre-menas, de war-lerc'h gouel sant Félix (1750).\nBurzudou eleiz a c'hoarvezas epad ma oa e gorf war ar varv-skaon ; c'houec'h gwech e oe red e wiskan : e zilhad a yee a dammou gant an dud. E enterramant a oe kaer meurbed.\nPelec'h eman ar roue, a lavar d'imp unan eus skriva-nierien e vue, pelec'h eman ar roue en deus bet, goude e varo, kement a enor hag ar paourkez manac'h-ze ?\nKempenn ôteriou ar Werc'hez\nI. — En peb iliz parouz, e tle bezan eur skeuden eus Mamm-Doue, ha seul-vui e talc'her kempenn al lienachou, ar bleuniou hag ar golo war he zro, ha seul-vui eo anat eo krenv ar fe er barouz-ze.\nII. — En pep tiegez e tle bezan ive eur skeuden eus Mamm Doue, bras pe vihan, ha diouz an enor a ve grêt d'ezi, e ve anat pegement' eo karet ar Werc'hez en tiegez-ze.\nIII. — Eun dra vat eo kustumi ar vugale a vihanik, dreist-oll epad miz mae, da vont da gutuilh bleuniou da lakat war ôteriou an Itron-Varia :\nNetra ne ra bleunian kalon eur vamm dener\nEvel al lid a ra d'ezi he bugale.


Marion Anne Perrine Le Pen, brudet evel Marine Le Pen, ganet d'ar 5 a viz Eost 1968 e Neuilly-sur-Seine, zo ur bolitikourez c'hall. Merc'h eo da Jean-Marie Le Pen ha penn ar strollad broadelour gall Front National.\nMarine Le Pen e 2014.\nEmgouestlet eo he e bed ar politikerezh er strollad Front National, bet eo e-karg meur a gannad lec'hel abaoe 1998 (kuzulierez rannvroel en Île-de-France, e Nord-Pas-de-Calais ha goude-se en Hauts-de-France, kuzulierez ti-kêr Hénin-Beaumont) ur sez he deus er parlamant europat abaoe 2004, bez eo kenbrezidantez ar c'hengevread strolladoù broadelour Europe des nations et des libertés (ENL).\nDilennet e oa bet e penn ar strollad Front national e-pad kendiviz Tours e miz Genver 2011, da gemer lerc'h he zad Jean-Marie Le Pen, a oa penn ha krouer ar strollad abaoe e grouidigezh. Kannad ar Front National evit dilennadegoù prezidant Bro-C'hall 2012, tizhout a ra an trede plas nemetken e-pad an dro gentañ o kaout 17,90 % eus ar mouezhioù. Kannad hag-un-dro evit dilennadegoù 2017, dont a ra a-benn da dizhout an eil tro gant 21,30 %, a-dreñv Emmanuel Macron. Bez eo an eil maouez o tizhout un deiz eil-tro an dilennadegoù prezidant e Bro-C'hall.\nMarine Le Pen a oa bet lakaet war listenn an Time, an Time 100, ul listenn eus ar c'hant den galloudusañ dre ar bed e 2011 ha 2015.\nDilennadegoù prezidant Bro-C'hall 2017Aozañ\nEmmanuel Macron ha Marine Le Pen\nEn eil tro dilennadegoù prezidant Bro-C'hall 2017 e oa en em gavet Emmanuel Macron, penn ar strollad En Marche!, e-tal Marine Le Pen, prezidantez ar strollad broadelour gall Front National.\nAdtapet diwar « https://br.wikipedia.org/w/index.php?title=Marine_Le_Pen&oldid=1900536 »\nDernière modification le 15 Ebr 2021, à 11:22\nKemmoù diwezhañ degaset d'ar bajenn-mañ d'an 15 Ebr 2021, da 11:22.


Un tu bennak er mor Karib, e foñs ur bae eus ar c'haerañ, ez eus ur gêr deuet a-benn da lakaat klotañ an amzer a vremañ gant an amzer dremenet : Jacmel. Kêr ar varzhed hag an droubadoured, kêr an arzourien, al livourien, ar romantourien hag (...)\nTammoù eñvorennoù : Jane distagellet he zeod ; Eva na gosha ket ; Lucina a vez o c’hortoz dibaouez : teir maouez war o 90 vloaz, krog kleñved Alzheimer enne.\nDiwar eñvorennoù an armatour Joseph Mosneron eus Naoned e teu war wel en-dro istor an aour du ; ar morianetaerezh. Istorourien eus Afrika, an Antilhez ha Bro-C'hall a ro o sell war marc'had tric'hornek Naoned, Afrika, hag ar Martinik, lec'hioù a (...)


Buhez ar Sent/1912/Henoret - Wikimammenn\nBuhez ar Sent/1912/Henoret\n< Buhez ar Sent | 1912\nBue ar Zent\n◄ Gudula Henoret Gwilherm ►\nNavet devez a viz Genver\nMarc’hadour loened (XIIIet kantved)\nHenoret a deuas er bed, en Buzanse, en fin an drizekvet kantved. Savet e oe en doujanz Doue ha desket d’ezan, a-vihanik, diskouez e garante d’ezan, o skuilh madoberou war an nesan.\nE dad a oa marc’hadour loened hag e veze er Poatou o prenan ejenned a werze, goude-ze, er Berri. Henoret, pa oa yaouank, a yee da heul e dad, eus an eil foar d’eben, hag a zeskas evelse e vicher.\nPa varvas an tad, Henoret a oa barrek da gas ar c’homverz endro. Dont a reas a benn da zastum eun tammig brao a beadra, a ranne etre e vamm hag an dud ezommek eus ar c’harter. Unan eus an aluzennou en dije ar muian a blijadur oc’h ober oa rei o argoulou  d’an dud yaouank, a harze o faourente aneze da zimezi.\nKoulskoude, e vamm, o c’houzout o devoa dastumet awalc’h a beadra, da c’hellout bevan diouz o danve ar rest eus o bue, a glaske dont a benn da lakat anezan da lezel e vicher a goste.\nEun devez, e oant azezet o-daou el liorz tostan d’o zi, dindan eur wezen lore.\n— Ma mab, eme ar vamm, tristoc’h en devez-ze eget kustum, me ’ deu da vezan koz, hag an oad, marteze, eo a ra d’in krenan evel ma ran, mes enkrezet e ven meurbed, pa vez et diouz ar gêr. Pinvidik awalc’h omp, diouz an ezommou hon deus, ha ma rez diouzin, e chomi er gêr varc’hoaz, hag e lezi gant eun all ar vicher gasaüs-ze. Pell awalc’h out bet ouz hen ober.\n— Ma mamm, eme Henoret, daoust d’ar c’hoant am eus d’ober plijadur d’ac’h, n’on ket evit chom er gêr varc’hoaz ! Foar Dheneze a zo ; loened am eus da gas, paeamanchou d’ober, gortozet e vezin. C’houi ’ lavar ec’h omp pinvidik awalc’h diouz hon ezommou. Ne lavaran ket nan, mes, hag ezommou ar beorien ? Ar re-ze a zo brasoc’h c’hoaz eget hon re, ha gwech ebet ne gaver re da rannan. Lezet eta ac’hanon da vont da Dheneze, ha p’eo gwir n’oc’h ket en ali gwelet ac’hanon o vont ken d’ar foariou, hounnez a vezo ma divezan. Mes perak ho peus kement-ze a aon evidon ?\n— Aon am eus, ma mab, rak danjer ha skuizder an hent, rak pep tra ! Keit a zo ac’han da Dheneze, hag an droug a deu d’an daou-lamm !\n— A drugare Doue, ma mamm, me ’ zo yaouank c’hoaz ha krenv, ha pell diouz ober droug d’am yec’hed, ar bale a ra vad d’in. Ne gredan ket am befe enebour ebed, hag em befe, ma divrec’h zo nerzus ha ne vezin ket ma unan ; an daou C’habidier a yelo adarre ganin.\n— An daou-ze, ma mab kez, n’eus ket nemeur da gontan warneze.\n— Eun tamm divergont int, gwir eo, mes en o micher n’eo ket eur gwall-si.\n— Ma, n’ouzon ket perak on ken trist ha ma ’c’h on, hirie, mes na welan nemet liou ar maro endro d’in.\nAn de warlec’h, Henoret hag e zaou vevel, an daou vreur Gabidier, a oa en hent arôk goulou-de. Arôk ma kwitajont, ar vamm a c’hourc’hemennas d’an daou bôtr saout, en eur rei d’eze peb a bez arc’hant, teuler evez war he mab.\n— Ya ! ya ! moereb, eme ar c’hosan aneze.\nHag e lavaras ar geriou-ze gant eun ton ken garo, ma lakajont ar vamm gez da vezan enkrezetoc’h evit biskoaz.\nEun nebeut deveziou goude-ze, en eur ziskenn en he liorz, e kavas ar wezen lore m’oa bet azezet dindanni gant he mab, melenet he deliou ha sec’het he brankou. Ar gwel-ze a skoas eun tôl en he c’halon : « Oh ! emezi, petra verk an dra-man, ma n’eo ket maro ma mab eo ? »\nAr c’helou-ze a oe brudet prim, ha hebdale, an amezeien a gemeras o c’hezeg buhanna hag a yeas da welet petra deue Henoret da vezan. Kaout a rejont korf ar marc’hadour paour, beuzet en e wad, demdost da Dheneze. Eun enklask a oe grêt a roas da anaout e oa bet lazet gant e zaou vevel êt droug enne, war zigare ne oa ket falvezet gantan digemer, etouez e loened, eun anouar o devoa laeret war an hent ; gret an evoa d’eze, zoken, dizrei anezi el lec’h m’o devoa he c’havet.\nKorf ar paourkez marc’hadour loened a oe sebeliet en Theneze. Eleiz a bareansou burzudus a c’hoarvezas war e ve, hag an Iliz hen lakas etouez ar zent, er bla 1444.\nE relegou a oe rannet, divezatoc’h, etre Theneze, ar barouz m’oa marvet enni, ha Buzanse, ar barouz ma oa enni o chom. Eun darn aneze a virer c’hoaz, zoken, en de a hirie.\nAr justis er marc’hajou\nDarn a zo hag a gred, pe o deus c’hoant da gredi, e c’heller ober ar pez a gerer war ar marc’hallac’h, hep samman ar gonsians : prenan kalz re varc’hadmat pe gwerzan kalz re ger. Kement-se a zo eur fazi, hag eur gwall hini, zoken.\nEur varc’hadourez he deus tri briz : eur priz bras, eur priz krenn, hag eur priz bihan ; gwerzan pe brenan a c’hallet, o kemer pe o lakat unan eus ar priziou ze.\nMes c’houi hag a zo o werzan, ma werzet re en tu-all d’ar priz bras, a zo laer ; ha c’houi, hag a zo o prenan, ma ne laket ket, zoken, ar priz bihan, a zo laer ive.\nAl laeron, avat, n’eus plas ebed evite er baradoz.\nPetra dle eta ober ar varc’hadourien o deus laeret, o werzan marc’hadourez fall evit marc’hadourez vat, o werzan kalz re ger pe o prenan kalz re varc’hadmat ?\nRed eo d’eze kovez piz o fec’hejou, goulenn pardon aneze ouz Doue, ha renti d’e berc’hen ar pez o deus laeret. Anez restol, n’eus pardon ebed. Non remittetur peccatum, nisi restituatur ablatum.\nHag ar marc’hadour en deus grêt gaou, a-gle hag a-zeou, ouz kement a dud, ma n’eo mui gouest na d’o anaout, na d’o c’haout, penôs e rei evit restol ?\nEur guden eo da ziluian, ha mat e ve d’an den-ze en em glevet, ar c’hentan gwellan, gant e govezour. A dra zur, n’hall ket miret madou ha n’int ket deut d’ezan dre an hent eün.\n↑ Argoulou : dot en galleg.\nAdtapet diwar « https://br.wikisource.org/w/index.php?title=Buhez_ar_Sent/1912/Henoret&oldid=35992 »\nBuhez ar Sent\nUn destenn dre zegouezh\nUl levr dre zegouezh\nUn oberour dre zegouezh\nKemmoù diwezhañ degaset d'ar bajenn-mañ d'an 26 Mae 2012, da 18:37.


Ag er bouvoër en dès er béden - Wikimammenn\nAg er bouvoër en dès er béden\nJ.-M. Galles, 1829 (p. 186-189)\n◄ A vonheur ur famille a bratiq er vertu Ag er bouvoër en dès er béden Eellein a rér pratiquein er vertu é monnet de gompagnoneah en dut ►\nAg er bouvoër en dès er béden.\nÉN éred a Gana, é péhani en hum gavai Mari guet Jesus hac é Zisciplet, er gùin a za de vanquein. Mari, é uélet er méh a yai de goueh ar en deu bried, ha læn a gonfiance é puissance hé mab, a laca dirac z’ou ou diovér.\nDoué en dès perpet staguet é hræceu doh er béden. Perpet prest dou scuil, ean hun houvi d’ou goulen guet-ou ; mæs ean a vèn ma vou guet confiance en ou goulennehemb.\nEr manq a gonfiance a zou ordinæremant er merche ag ur fé goann. A vazé quement a bédenneu é péré ne obtenér quet er péh a oulennér.\nEit er pédein, n’en dé quet necessær clah studial er momandeu favorable. Hun Doué a zou perpet disposet d’hun cheleu. Hemb cesse é lar demb : Goulennet ha hui a receuou ; pihue-benac a oulen a receu.\nServiterion un Doué péhani a zou quer mad ne refus hanni, ha pinhuic assès eit reign d’en ol, perac enta n’en domb-ni sourciussoh de oulen guet-ou é hræceu, pé aveit-omb pé, èl Mari, aveit er-réral.\nPéden Mari a zou bèr. Doué, péhani a zou forh dihaval doh en dut, ne oulen quet guenemb pédenneu caër, studiet ha méditet durant pêl-amzér. Eit er pédein, n’en dès dobér nac a finesse nac a loquance.\nUr béden simple, é péhani en hum goutantamb a oulen guet-ou er péh a ouyamb a zou profitable aveit é hloër hac aveit salvedigueah hun inean, pé ahoël é péhani é ouyamb n’en dès nitra contrel de guement-cé : chetui er péh a blige dehou hac a ra dehou hun cheleuet.\nDoh er santimanteu ag er galon é memb, quêntoh eit doh er honzeu ag er béc, é sel en Doué-zé eit accordein é faveurieu.\nDré en hùannadeu a hé halon, mam Samuël a obtenas non pas hemb quin ur mab a oulennai, mæs hoah ér mab-cé ur Prophet hac ur Juge a Isræl. Anna a gonzai én hé halon.\nJesus a rescond de Vari hemb lezel, haval-é, espérance erbet guet-hi a obténein hé goulen. Deustou de guement-cé, hi a espér, ha hi a obten er péh a souhait.\nNe bedér casic jamæs guet persevérance hemb ne vér cheleuet, hac hemb n’obtenér er péh a oulennér. A pe zalhér rai de oulen guet en dut, é tispligér dehai hac en ou fatiguér ; mæs ne chuéhet quet é pédein Doué, ne chuéhou quet doh hou cheleu.\nNe vern péh quer gredus é hou péden, haval-é é lar deoh Jesus, èl de Vari, n’en dé quet hoah arrihue é ær. Mæs mar dé perpet ferme hou coufiance, en ær-zé a arrihuou.\nNe véritamb quet ma tei Doué de ziscoein é vadéleah én hun hevér, mar vennamb merchein dehou un amzér eit quement-cé.\nGùir-é neoah penaus Doué, deustou ma talhér d’er pédein hemb cesse, n’accord quet gùéhavé er péh a oulennér guet-ou ; mæs ean a accord nezé er péh a zou hoah necessæroh eit er péh a oulennér.\nSant Paul a oulen bout délivret ag un tantation. Neoah é ma attaquet dré z’hi. Mæs, rac m’en dès pédet, Doué a accord dehou ur græce guet er secour a béhani é chair mériteu bras. N’en dé ean bet cheleuet ?\nHui a oulen a oudé calz a vlaieu bout délivret ag un droug benac a santet én hou corf. Doué n’hou téiivre quet a nehou ; mæs er batiantæt vras guet péhani en er souffret a zou ér fréh a hou péden, ha hui a zou cheleuet.\nAdtapet diwar « https://br.wikisource.org/w/index.php?title=Ag_er_bouvoër_en_dès_er_béden&oldid=105835 »\nKemmoù diwezhañ degaset d'ar bajenn-mañ d'an 16 Eos 2017, da 19:01.


Ofisial - Wikipedia\nAn ofisial, pe ar vikel-barner, a zo ur barner eus an Iliz. En deiz a hiziv e kas e garg en anv an eskob. Bez e c’hell hen ober e meur a eskopti war un dro.\nAn ofisialded a zo anv ar garg hag anv lez-varn an ofisial.\nHervez kanon 1420 § 4 eus Lezenn gwir kanoneg, e rank an ofisial bezañ ur beleg, doktor pe aotreet war gwir an Iliz, tregont vloaz dezhañ d’an nebeutañ.\nAferioù dimeziñ eo a ra danvez labour pennañ an ofisial hiziv an deiz, pa vez da embann nullentez ar briedelezh. Koulskoude e c’hell bezañ kinniget dezhañ an holl aferioù, hervez gwir kanonek an Iliz katolik.\nSant Erwan (Erwan Helouri Gervarzhin) a zo unan eus brudetañ ofisialed (barnerien an Iliz), en XIIIvet kantved, en eskopti Roazhon da gentañ, hag en eskopti Treger da c’houde.\nOfisial Roazhon[kemmañ | kemmañ ar vammenn]\nOfisial Roazhon a zo barner an Iliz a ren Ofisialded Roazhon. E 1974 e voe savet e Roazhon Ofisialded etreeskoptiel Breizh, evit eskoptioù Gwened, Kemper, Sant-Brieg hag arc'heskopti Roazhon. E 2011 e voe kresket Ofisialded etreeskoptiel Roazhon evit ar broviñs a Iliz a-bezh, gant eskopti Naoned, hag eskoptioù Añje, Ar Mañs, Laval, ha Luçon ouzhpenn re Vreizh. Ofisial Roazhon zo anvet d’e garg gant an nav eskob eus ar broviñs.\nRoll an Ofisialed Roazhon\n1974–1994 Pierre Priou, chaloni eus eskopti Roazhon\n1994–2008 Jean Basset, chaloni eus eskopti Sant-Brieg\n2008–2017 Michel Penn, beleg eus eskopti Kemper\n2017– Hervé Queinnec, beleg eus eskopti Kemper\n↑ (fr) A-raok ar c'honkordad, gwelit L'Evêque de Rennes et ses auxiliaires : Officiaux de Rennes, war lec'hienn infobretagne.com\nAdtapet diwar « https://br.wikipedia.org/w/index.php?title=Ofisial&oldid=1975739 »


Wikipedia:Kendivizoù reolata/Ar Brezelioù-bed - Wikipedia\nWikipedia:Kendivizoù reolata/Ar Brezelioù-bed\n< Wikipedia:Kendivizoù reolata(Adkaset eus Wikipedia:Ar Brezelioù-bed)\nUN DIELL EO AN TEUL-MAÑ. ARABAT E GEMMAÑ. MAR FELL DEOC'H E C'HELLIT LEUSKEL HOC'H ALIOÙ WAR AR BAJENN-GAOZEAL STAG OUZH HOMAÑ.\nDiellaouet ha stanket eo bet ar bajenn-mañ rak ne vez ket labouret warni ken.\nAchu an eskemm\nE pennkentañ miz Gwengolo 2009 ez eus bet kemeret un diviz a-fed doare da skrivañ anvioù ar Brezelioù-bed.\nSavet eo bet ar pennad-mañ evit renabliñ an eskemm war an doare da skrivañ anvioù ar Brezelioù-bed hag an dibab a zo bet graet gant ar gumuniezh.\nDivizet eo bet ober gant :\n1 Brezel bed\n2 Brezelioù ha reolennoù\n2.1 Brezel hag embann\n2.2 Klask sklaeraat an traoù\n3 Dibab evit ar Brezelioù-bed\n4 Poell ha poell\n4.1 Un nebeud yezhoù diboell\n6 Brezelioù Bed/Brezelioù-bed\nMat e vefe kavout ur c'henemglev war an doare da skrivañ anv ar Brezelioù bed. Tu a lavar gant un tired etre brezel ha bed. Hag evit ar pennlizherennoù ?\nEz tipografel e ranker ober gant : Brezel bed (hep pennlizherenn evit bed) ha ne lakfer ket un tired etrezo.\nGwelet GeriaouEGI ( Ekonomiezh, Geografiezh, Istor) skrivet gant Pêr Drezen, embannet gant Tes hag adlennet gant Divi Kervella. (p.13, ahel Roma-Berlin, da skouer)\nPetra soñjoc'h ? --Y-M D 18 Eos 2009 da 09:43 (UTC)\nMat eo din skrivañ brezel bed, e-lec'h brezel-bed evel Roparz Hemon, a skrive n'eus forzh penaos. Neuze e vo ret tennañ un toullad tiredoù eus ar yezh! Krogomp gant fest noz, kannerez noz, sach blev, tro vicher ! Ha perak un tired e-barzh ahel Roma-Berlin? Bianchi-Bihan 22 Eos 2009 da 07:52 (UTC)\nMa, neuze e voe ret degas kemmoù d'un toullad pennadoù []. Mod-all e skrivis "krouerez dilhad" (da lavaret eo "styliste") (s.o Vivienne Westwood). Gwelout a ran e kinnig an Ofis ar ger stilourez. Mat eo din cheñch ma n'eo ket reizh. --Ex-Smith 25 Eos 2009 da 12:46 (UTC)\nPelec'h eo dav goulenn ur votadeg pe un dra bennak evel-se da zivizout hag-eñ e vo Brezel-bed pe Brezel bed? Kalz(ik) e labouran wan an danvez-se, neuze e vefe mat din gouzout.--Ex-Smith 25 Eos 2009 da 15:21 (UTC)\nDemat Ex-Smith, d'am soñj eo ret goulenn gant ur merour sevel ur bajenn votadeg. Met n'ouzon ket ma c'hello, er mare-mañ, diaes e oa dezhañ war a seblant. --Y-M D 25 Eos 2009 da 15:27 (UTC)\nBrezel-bed gant Hemon ha Favereau. Penaos e tremener, ha dre biv, eus brezel-bed hon geriadurourien da brezel bed TES ? Anv ebet e-barzh Geriadur an Here, e-barzh brezel pe bed. Iskisat. Fallaat a ra ma lagad? Bianchi-Bihan 25 Eos 2009 da 15:36 (UTC)\nMarteze e vefe mat goulenn gant un istorour e brezhoneg, pe meur a hini zoken. Hag ur reolenn a zisplegfe e vefe ezhomm lakaat un tired pe get ? --Y-M D 25 Eos 2009 da 15:41 (UTC)\nUn tamm kaoz zo bet dija amañ: http://br.wikipedia.org/wiki/Kaozeal:Eil_Brezel-Bed. Ha ma vije ur vi-koukoug e-barzh "brezel bed"? Bianchi-Bihan 25 Eos 2009 da 18:00 (UTC)\nMa, trugarez, renket ar gudenn neuze. Danke sehr a lavarfen a-walc'h.--Ex-Smith 25 Eos 2009 da 18:26 (UTC)\nEvit kudenn ar varrennig stagañ e seblant reizhet, met ur bennlizherenn a zo da Brezel ha ket da bed : Brezel-bed. Eil Brezel-bed, Brezel-bed Kentañ a zo ar stummoù reizh. Goulennet em eus gant un embanner hag ul lezenn tipografel eo. Neuze evit ober un holloueziadur gwir e ranker doujañ d'ar reolennoù-se. --Y-M D 25 Eos 2009 da 20:58 (UTC)\nNeuze eo Brezel-bed kentañ. 82.249.95.191 26 Eos 2009 da 00:37 (UTC)\nKet penn-da-benn, evidon ez eo Brezel-bed Kentañ (hag Eil Brezel-bed), d.l.e hep pennlizherenn evit bed hepken. Ret eo adurzhiañ an dakasoù neuze ha goude e vo reizhet peptra. Echu gant an afer. Me 'zo a-du ober war-dro ma n'eus den a-enep. A galon --Y-M D 27 Eos 2009 da 12:50 (UTC)\nA-raok kregiñ d'ober kemmoù eo ret bezañ sur emaomp a-du : daoust ha sklaer eo an dibab(où) evit an holl ? Daou bennad ha daou rummad a zle bezañ. Poellek e vo ober heñvel evit ar pevar anv-se (implij ar varrennig-stagañ hag ar pennlizherennoù). Ne ran ket kalz a forzh gant ur varrennig etre "brezel" ha "bed", e gwirionez, ha dizunvan eo ar boaz e seurt degouezhioù e brezhoneg skrivet hervez a lenner e yezhadurioù Kervella ha Favereau. Met ret eo ober un dibab, rak bremañ eo dizunvan an traoù (ha daou rummad a gaver neuze evit ar memes tra) : Brezel-bed kentañ, Eil Brezel-Bed, Rummad:Brezel bed kentañ, Rummad:Eil Brezel-bed ha Rummad:Eil Brezel Bed (hag ur Rummad:Brezelioù Bed ouzhpenn !). Mat eo din ober diouzh a gaver e geriadurioù Roparz Hemon (brezel-bed). Evit ar pennlizherennoù, n'ouzon ket re. --Llydawr 27 Eos 2009 da 21:23 (UTC)\nN'em eus kavet nemet ur pennad anvet Eil Brezel-bed, hag emañ er rummad Eil Brezel bed hag er rummad-se e kaver ar pennad... Eil Brezel-bed.--Ex-Smith 27 Eos 2009 da 21:31 (UTC)\nEr [] n'eus nemet ar pennadoù am eus savet / emaon o sevel diwar-benn an dud a oa er Führerbunker e dibenn ar brezel.--Ex-Smith 27 Eos 2009 da 21:49 (UTC)\nEveljust e c'hortozin e vefe ur c'henemglev evit cheñch traoù. War a seblant ez eo mat evit an holl evit ar varrenig-stagañ. Bremañ eo ret gwelet evit ar pennlizherennoù. Goulennet em eus gant un embanner, e vicher eo neuze lakaat seurt traoù en ur stumm reizh, hervezañ eo ret lakaat pennlizherennoù e pep lec'h war bouez war bed. Reizh e seblant ar stumm-se, dre ma vez c'hoant lakaat pouez war ar fed e vefe ur Brezel-bed hag ivez war an niver (evit diskouez ez eus bet meur a wech brezelioù a seurt-se), Kentañ - Eil. Hervez ar preder-se e vefe neuze Brezel-bed Kentañ ha Eil Brezel-bed. Bremañ e c'hortozan ali an dud war ar stumm-se. --Y-M D 28 Eos 2009 da 10:05 (UTC)\nNe sav ar gudenn nemet abalamour d'ar rummad, a-hend-all e vije diskoulmet aes gant an adkasoù. Evit Brezel-bed kentañ/Kentañ on souezhet e vije lakaet ur bennlizherenn d'an anv-gwan. Met n'em eus ket studiet an afer. Bianchi-Bihan 28 Eos 2009 da 10:20 (UTC)\nEvit ar rummadoù ez eus tu ober adkasoù ivez. Pe cheñch er pennadoù. Gwir eo n'em boa ket soñjet evit an anv-gwan. Gortozomp alioù all. --Y-M D 28 Eos 2009 da 10:38 (UTC)\nSklaer eo e vo skrivet kentañ, gwelout izeloc'h. Bianchi-Bihan 28 Eos 2009 da 12:27 (UTC)\nBrezelioù ha reolennoù\nD'am soñj hon eus da zibab etre daou zoare eeun:\npennlizherennoù evit pep ger: Brezel-Bed Kentañ, Eil Brezel-Bed (doare an titloù saoznek peurvuiañ)\npennlizherenn evit ar ger kentañ hepken: Brezel-bed kentañ, Eil brezel-bed (doare an titloù spagnolek pe italianek a vremañ, splann e-barzh oberennoù it:Andrea Camilleri pe es:Arturo Pérez-Reverte, ha n'eo ket ar re a weler e es:Luis Sepúlveda ).\nNe garfen ket ober gant un doare all (diaesoc'h da gompren ar perag anezhañ) evel Eil Brezel-bed , ha nebeutoc'h c'hoazh gant Brezel-bed Kentañ. Alioù all? Bianchi-Bihan 29 Eos 2009 da 03:46 (UTC)\nBrezel hag embann\nUn draig all: an dibab a reomp amañ a c'hall derc'hel kont eus pezh a vez graet gant an embannerien, lakaomp e vije emglev etrezo (en em vodañ a reont moarvat evit komz eus traoù evel-se, kouda?) met gwelloc'h eo gouzout n'eo ket se a lakay an embannerien (lakaomp e sellfent ouzh hor wiki-ni ur wechig bennak) da heuliañ hon ali-ni n'eus forzh penaos. Bianchi-Bihan 29 Eos 2009 da 04:02 (UTC)\nKlask sklaeraat an traoù\nD'am soñj-me, n'eo ket gwall sklaer diwar-benn petra resis emeur o komz, rak war a welan emeur o koazeal diwar-benn traoù disheñvel-mik an eil re diouzh ar re all war un dro, da lâret eo: diouzh un tu, implij ar pennlizherennoù e titloù levrioù h.a. all embannet er vro-mañ'r-vro ha; diouzh an tu all, implij ar pennlizherennoù e titloù pennadoù ar wikipedia. Kenglotaat a c'hellont an eil gant egile, evel-just, met n'eo ket dav. E saozneg, da skouer, e reer gant meur a doare lizherennañ evit titloù levrioù hervez an tier-embann, hag implijout a c'heller un doare all (pe get) war ar wikipedia, herevz dibab an implijerion/ezed. N'eus forzh penaos, pa denn ur pennad d'ul levr bet embannet, e ranker implijout doare lizherennañ orin al levr-se pa saver ur pennad diwar e benn war ar wikipedia zoken pa ne glota ket gant doare lizherennañ boutin ar wikipedia-se. Neal (Kaozeal) 29 Eos 2009 da 07:33 (UTC)\nAn orin a oa penaos skrivañ evit ar Brezelioù-bed. --Y-M D 29 Eos 2009 da 07:42 (UTC)\nTri mil c'hast! kollet ma zamm pennad adarre! Ma, re hir e oa marteze, ne rin ket en-dro. E galleg hag e saozneg hag e spagnoleg e reer gant lizherennoù bras evit pep ger en anvioù ar brezelioù. First World War, hag all. Kinnig a ran evit eeunaat, evit ar rummadoù,ober gant: Rummad: Kentañ Brezel-Bed, ha Rummad:Eil Brezel-Bed. Hag echu ganin. Bianchi-Bihan 29 Eos 2009 da 07:43 (UTC)\nDibab evit ar Brezelioù-bed\nKrouiñ a ran an is-rummad mañ evit kemer un dibab. A-us e kavoc'h peadra da gaout un ali. --Y-M D 29 Eos 2009 da 07:51 (UTC)\nSetu kinnigoù Bianchi-Bihan :\npennlizherennoù evit pep ger: Kentañ Brezel-Bed, Eil Brezel-Bed (doare an titloù saoznek peurvuiañ)\nSetu kinnig Y-M D :\nUr bennlizherenn evit ar gêr a gaver da gentañ eveljust, ket a bennlizherenn evit bed dre ma 'z eo staget da Brezel, Brezel-bed a zo un hollad, hag evit echuiñ ket a bennlizherenn evit kentañ dre ma 'z eo un anv-gwan.\nBrezel-bed kentañ hag Eil Brezel-bed.\nMe gav eo un doare poellek d'ober, dre ma 'z eus ur reolenn a vez heuliet. --Y-M D 29 Eos 2009 da 07:51 (UTC)\nBrezel-bed kentañ hag Eil Brezel-bed a zo mat din, met mat e vefe kaout alioù all. --Ex-Smith 29 Eos 2009 da 09:04 (UTC)\nBrezel-bed kentañ hag Eil Brezel-bed a zo mat din ivez. Gwendal 30 Eos 2009 da 10:55 (UTC)\nBrezel-bed kentañ hag Eil Brezel-bed a zo mat din ivez. Neal (Kaozeal) 30 Eos 2009 da 13:25 (UTC)\nMemes mod. Klaod Kadbzh 30 Eos 2009 da 16:46 (UTC)\nBrezel-bed kentañ hag Eil Brezel-bed a zo mat din. --Llydawr 31 Eos 2009 da 20:04 (UTC)\nWar a welan eo bet dibabet ober gant ur stumm resis gant an darn vrasañ eus an dud, nemet ma teufe ker buan all implijerion/ezed all da reiñ ur soñj kontrol. Un dibab sklaer a zo bet graet neuze ha rankout a raio pep hini doujañ outañ, poellek pe get... Gortozet e vo un tammig muioc'h memestra evit gallout klevout ali implijerion/ezed all ha na deufe ket ken alies all da deurel ur sell war ar wikipedia-mañ. Gortoz gwell, gortoz pell - rak ne fell ket din kemmañ ur bern traoù ha neuze rankout o adlakaat en-dro en un doare all. A galon, Neal (Kaozeal) 1 Gwe 2009 da 10:37 (UTC)\nYa evel just, a-du on ganit, gortozomp. Ne varvimp ket ma gortozomp un nebeut devezioù ouzhpenn. Ha gwir eo e vefe sot ha displijus kaout da cheñch an traoù mil gwech. A galon --Y-M D 1 Gwe 2009 da 11:21 (UTC)\nPoell ha poell\nNe ran forzh penaos e vo skrivet an daou anv rummad-se, met ne fell ket din e vije lavaret ez eo poellekoc'h an doare (a seblant bout) dibabet eget ar re all. Meur a zoare poellek zo ha n'emañ ket an holl boell nag en un doare nag en ur penn nag en ur yezh hepken.\nPa vez lakaet Kentañ Brezel-Bed e vez heuliet ur reolenn ivez, hag unan eeun ken ec'h eo eeun, ha poellek ken ec'h eo poellek (ar memes hini evel an hini zo e-barzh UDB, UNO, UMP, IRA): pennlizherenn evit pep ger, evel e-barzh fr:Première Guerre Mondiale ( met e galleg e reer ivez gant fr:Première Guerre mondiale met ur yezh poellekoc'h eget ar re all eo ar galleg gant div reolenn moarvat) pe en:First World War; ma n'eo ket poellek n'eo ket poellek ivez doareoù un toullad mat a yezhoù diboell ;\nBreizh-Veur an hini a vez skrivet, ha Breizh-Izel, Zeland-Nevez, ha n'eo ket Breizh-veur! Ha ma n'eo ket se un "hollad", n'eus hollad ebet war an tamm douar patatez -mañ! ... An hini poellek a skriv Brezel-bed a ranko bezañ poellek hed an neudenn ha skrivañ Breizh-izel da virviken. Pe neuze, evel-just , e vo kondaonet da vout diboell. Sklaer evel lagad an naer, an Naer-Vor kement hag o'r.\nEn holl yezhoù keltiek, evit ur wech, e kaver emglev: pennlizherenn e pep ger\nE kembraeg (me 'gred e teu an droienn vrezhonek eus an hini gembraek) e lakaer pennlizherenn d'ar ger byd, ken dinec'h ha tra.\nBianchi-Bihan 1 Gwe 2009 da 00:54 (UTC)\nUn nebeud yezhoù diboell\nPennlizherennoù e pep ger\naf:Eerste Wêreldoorlog als:Erster Weltkrieg an:Primera Guerra Mundial ang:Fyrst Ƿoruldgūþ bar:Erster Wödkriag bcl:Enot na Gyerang Pankinaban ca:Primera Guerra Mundial cy:Y Rhyfel Byd Cyntaf de:Erster Weltkrieg en:World War I es:Primera Guerra Mundial eu:Lehen Mundu Gerra ext:I Guerra Mundial fy:Earste Wrâldkriich ga:An Chéad Chogadh Domhanda gd:An Cogadh Mòr gl:Primeira Guerra Mundial gn:Peteĩha Ñorairõ Guasu gv:Yn Chied Chaggey Dowanagh hif:World War I ia:Prime Guerra Mundial id:Perang Dunia I ksh:Eezte Weltkreech la:Bellum Orbis Terrarum I lb:Éischte Weltkrich li:Örsjte Waeltkreeg mg:Ady Lehibe Voalohany ms:Perang Dunia Pertama mwl:Purmeira Guerra Mundial nah:Īyāōyo in Cemānāhuac Inic Cē nds:Eerste Weltkrieg nds-nl:Eerste Wealdkrieg nl:Eerste Wereldoorlog nrm:Preunmié Dgèrre Mondiale oc:Primièra Guèrra Mondiala om:Warrana Adunya 1 pap:Prome Guera Mundial Bianchi-Bihan 1 Gwe 2009 da 00:54 (UTC)\nA-du gant Bianchi-Bihan: n'eo ket amañ un afer dibab etre un dra poelloc'h evit egile. Poellek eo an daou ginnig d'am soñj, dre ma'z eus bet roet arguzenn a-leizh evit o sousten. Bremañ e ranker dibab etreze hervez c'hoant pep hini. Neal (Kaozeal) 1 Gwe 2009 da 07:47 (UTC)\nMarteze evez heuliet skouer ar saozneg en degouezh-mañ, piv 'oar? Alies e c'hoarvez evel-hen war ar wikipedia... N'ues forzh penaos, eo diaes goût hg-eñ eo bet skrivet ar ger "kentañ" gant ur bennlizherenn peogwir eo anezhañ kentañ ger ar frazennig e meur a yezh pe a-hendall peogiwr e vez skrivet pep ger gant ur bennlizherenn... Aet on da deurel ur sell ouzh un toullad pennadoù er yezhoù-mañ (ha n'eo ket an holl anezhe avat) ha war a welan e vez skrivet gant pennlizherennoù pep ger pa vez e penn-kentañ ur frazenn pe get. Ar gwir a zo gant B-B nueze evit ar skouerioù-mañ. Neal (Kaozeal) 1 Gwe 2009 da 07:31 (UTC)\nDipitet on un tamm o welet ar respontoù-mañ. Un tabut hir ha klok tre a zo bet dija (e-pad 10 devez d'an nebeutañ) ha kinnigoù a zo bet graet gant Bianchi-Bihan ha gant tud all. Ur c'hinnig am boa graet ivez o tisplegañ va doare da welet an traoù. Poellek e kaven va doare, met morse n' am eus lavaret ne oa ket ar re all, keit a ma vez un doare hollek da brederiañ ez eo poellek. Gellout a rafen displegañ va ali war an difoc'h etre Brezel-bed ha Breizh-Veur, met ne rin ket dre ma ne tegaso netra frouezhus d'am soñj.\nAr pezh a gavan dipitus un tamm eo e oamp erruet d'un dibab d'ober etre kinnigoù tabutet a-raok ha setu adkroget un tabut all (a gavan n'eo ket re liammet gant ar sujed orin ha ne tegaso ket kalz tra, met bon, neus forzh). Ma reer e-mod-se ne vo fin ebet ha dibab ebet, ha neuze e chomo sac'het wikipedia.\nDigor tre on d'an tabutoù, eskemmoù ha d'ar mennozhioù all, met d'ur mare eo ret dibab. Fiziañs am eus e vo reizhet ar gudenn buan-tre hag e vin komprenet gant an holl (prest on da zisplegañ gwelloc'h ma 'zo ezhomm). A galon --Y-M D 1 Gwe 2009 da 10:09 (UTC)\nTabut n'eus ket, diviz zo. Arguzennoù zo ivez. Bremañ, votet gant an dud, echu din. Nann ne welan ket peseurt kemm zo da lakaat etre Kentañ Brezel-Bed, un anv divoutin, tre evel Breizh-Veur. Met n'omp ket war-bouez un dislavar er wikipedia. Bianchi-Bihan 1 Gwe 2009 da 10:32 (UTC)\nPa 'm eus implijet ar ger Tabut e oan o soñjal er mennozh diviz kentoc'h, evel ma peus lavaret a-us, trugarez dit evit bezañ diskouezet din talvoudegezh gwir ar ger tabut. Ma peus c'hoant e c'hellan displegañ va mennozh war ar an diforc'h-se, met ne gav ket din e vefe talvoudus, prest on d'en ober memestra ma peus c'hoant. D'am soñj eo mat ha n'eus ket ezhomm mont pelloc'h gant an diviz-se ha laoskomp ar re all da zibab. Ma 'z out a-du evel just (n' am eus ket c'hoant rediañ den). Trugarez, A galon --Y-M D 1 Gwe 2009 da 11:25 (UTC)\nYa, karout a rafen gouzout petra eo an arguzennoù. Bianchi-Bihan 1 Gwe 2009 da 13:23 (UTC)\nA-du, ma peus c'hoant. Evidon Brezel-bed a zo ur mennozh, un hollad, un dra. Tu 'zo e gontañ Ur Brezel-bed. Padal eo implijet Izel evit termeniñ Breizh, Breizh hag a zo Izel. Marteze ne vi ket kendrec'het, met bon. Setu va sell war ar sujed-se. A galon --Y-M D 1 Gwe 2009 da 16:07 (UTC)\nGallout a reer kontañ ar brezelioù-bed, gwir eo, ha buanoc'h eget ar rouaned Loeiz e Bro-C'hall, dre chañs. Ne larin ket eveldout eo ur mennozh: fetisoc'h eo eget ur vro zoken, a zo ur mennozh ivez, ha luc'hskeudennoù kriz zo eus an daou vrezel-bed. Poan am eus o kompren e vije war un do ur mennozh hag un dra, met ur vro zo un dra ivez: ret e vije gouzout pe eus yezhadur pe eus prederouriezh ez eus kaoz amañ. Ne welan ket ivez e vije izel Breizh (na nevez Zeland-Nevez, na meur Kerne-Veur). A-hend-all, un dra zo sklaer din: e kembraeg, ar yezh tostañ, e skriver rhyfel byd ha cy:Rhyfel Byd Cyntaf. Ha ne gredan ket e vije disheñvel ar mennozh. Kendrec'het gant an displegadenn, n'on ket tamm ebet eta. Met ne vern ken ken. A galon. Bianchi-Bihan 1 Gwe 2009 da 16:43 (UTC)\nMa, ne dabutin ket, divizout ne lavaran ket. Goulennet ouzh kelennerien istor-douaroniezh Diwan : ne reont ket gant ar varrennig-stagañ, met gant pennlizherennoù (skouer : Eil Brezel Bed). Neuze marteze e rankomp votiñ en-dro? Ha just a-walc'h ma'z eus unan ac'hanoc'h dedennet gant an danvez e chom un nebeud tud d'ober war o zro, gwelout : []. --Ex-Smith 1 Gwe 2009 da 17:12 (UTC)\nMa peus c'hoant e c'hellomp advotiñ (ma talvez ar boan ?), met mat e vefe ober un dra da vat neuze. Arabat eo e krogfe en-dro an diviz bep pemzektez. Me 'zo prest da sikour ac'hanout ma peus ezhomm, ur wech an amzer e klaskin ober tra pe dra. A galon. --Y-M D 1 Gwe 2009 da 17:55 (UTC) (PS : an distro eo neuze ne vin ket kalz amañ er sizhun-mañ)\nAfer ag an anvioù-mañ alies: kenkoulz gober gant "brezel Bed kentañ" hag [[Eil Brezel Bed" (eeunoc'h da skrivañ, a-benn ar fin). Klaod. Kadbzh 9 Gwe 2009 da 15:55 (UTC)\nUr goulenn diverkañ ar rummad brezel-bed (un 30 bennak a bennadoù ennañ) evit e gendeuziñ gant ar rummad Eil Brezel Bed (ouzhpenn 70 pennad ennañ) a oa war pajenn ar pennadoù da ziverkañ. Graet em eus war-dro adrenkañ pep tra evit ma c'hallo al lennerien en em akavout aesoc'h. Met war a seblant e oa bet ur gaoz en davarn-mañ e miz Gwengolo war ar c'hraf-se.\nHag-eñ e oa bet kemeret un div sklaer war an doare da skrivañ titl ar rummad-mañ ?\nHag-eñ ez eus ur bot gant unan bennak gouest d'ober ar cheñchamant ent aotomatek ma vez divizet dsitreiñ da eil brezel-bed gant ur varrennig-stagañ. --Fulup 30 Her 2009 da 18:34 (UTC)\nHir e oa bet ar gaoz, met ma'm eus soñj mat ne oa bet kemeret diviz ebet.--Ex-Smith 30 Her 2009 da 18:45 (UTC)\nUr gaozeadenn hir a oa bet graet-se 'zo sur. Dre ma oa ezhomm kemer un diviz em eus renablet ar c'hinnigoù disheñvel (ar stummoù skrivañ disheñvel) a oa bet meneget ha kinniget. Digoret 'm boa neuze ur ran ispisial evit goulenn d'an dud o ali war ar c'hinnigoù. 1 den a zo bet evit ar c'hinnig gentañ ha 6 evit an eil. Amañ () emañ an eskemm ma fell da dud 'zo gwiriañ ar pezh a lavaran. Neal en doa lavaret : "War a welan eo bet dibabet ober gant ur stumm resis gant an darn vrasañ eus an dud, nemet ma teufe ker buan all implijerion/ezed all da reiñ ur soñj kontrol. Un dibab sklaer a zo bet graet neuze ha rankout a raio pep hini doujañ outañ, poellek pe get...". Den ne oa deuet a-enep d'an diviz, neuze e seblant ez eo an eil kinnig a vefe dibabet. Met d'am soñj n'eo ket bet lakaet splann a-walc'h d'an holl an dibab-se. Zoken me (hag em eus heuliet mat an eskemm) n'ouzon ket ma 'oa un dibab gwir. Evit lakaat sklaer pep-tra e vefe mat kadarnaat an dibab (gant ur merour) ha neuze embann anezhañ (gant al liamm davet ar pajenn diviz) e pajennoù kaozeal "Brezel-bed kentañ" hag "Eil Brezel-bed" evit ma welfe an holl. Hag echu e vo gant an afer-mañ d'am soñj. A galon --Y-M D 30 Her 2009 da 21:45 (UTC)\nN'eo ket labour ar verourien kadarnaat dibab an implijerien. Er c'heñver-se emañ ar verourien evel an implijerien all, na mui na maez. Ma'z eus bet ur vot, ha seblantout a ra din ez eus bet unan, ha ma'z eo bet digor pell a-walc'h ar vot evit reiñ ur chañs d'an implijerien oberiant da votiñ ha da reiñ o soñj, neuze eo sklaer ar jeu ha n'eus ket da gadarnaat netra pelloc'h, nemet lakaat e plas an diviz. Hag un implijer bennak en deus ur bot bennak a c'hall ober al labour lakaat ar 100 pennad bennak zo er rummad Eil Brezel Bed er rummad Eil Brezel-bed ? Degas a ran da soñj e oa bet krouet ur patrom da lakaat war ar pajennoù a oa bet divizet un dra bennak evito Politikerezh ofisiel. Ur patrom a oa ivez evit kas war-raok divizoù war an dermenadurezh da vezañ implijet evel amañ. Talvoudus eo evit derc'hel soñj eus ar pezh zo bet ha diellaouiñ goude-se. --Fulup 30 Her 2009 da 23:39 (UTC)\nAdtapet diwar « https://br.wikipedia.org/w/index.php?title=Wikipedia:Kendivizoù_reolata/Ar_Brezelioù-bed&oldid=757375 »\nKemmoù diwezhañ degaset d'ar bajenn-mañ d'an 24 Mez 2010, da 16:38.


Félicité Robert de Lamennais - Wikipedia\n(Adkaset eus Félicité de Lamennais)\nHugues Félicité Robert de Lamennais gant Paulin Guérin\nHugues-Félicité Robert de Lamennais, bet ganet e Sant-Maloù d'an 19 a viz Mezheven 1782 ha marvet e Pariz d'ar 27 a viz C'hwevrer 1854, a oa ur skrivagner hag ur prederour.\n2 An hent politikel\nBreur e oa gant Yann-Vari De La Mennais yaouankoc'h a zaou vloaz gantañ. Sikouret en deus bet kalz e vreur da vont gant ar soñjoù nevez a vefe ret da zegas d'an Iliz.\nAn hent politikel[kemmañ | kemmañ ar vammenn]\nDa geñver Yann-Vari ne blegas biken dirak galloud hollveliek ar Vatikan betek mont d'an troc'h ha biken ne zistroio enni. Unan d'eus e oberennoù a vezo diskuilhet gant ar Pab Gregoar 16 d'ar 25 a viz even 1834. Gant un hent disheñvel e kendalc'h da vont etrezek ar re baour hag en dienezh met er-maez d'eus an Iliz dilennet ez eo da zanvez depute e 1848. Un den lies ez eo, kamalad gant an tu dehou pellañ ha kilstourmer met war ar memes-tro gant an dud reveulzierien pe araokourien anezho e toare George Sand. Degas a ra ur sell romantel avieler, prederour kredour ha demokratel. Sevel a raio a-enep al lezenn Falloux en 1850, ul lezenn war an deskadurezh bublik dindan an eil Republik C'hall. Dalc'hmat e gendalc'h gant ar stourm evit lakaat e pleustr an aviel a-enep d'ar vourc'hizien, da galloud an arc'hant, evit ar familh, an dud munut hag an demokratelezh. Goude taol-stad 1851 sevenet gant Louis-Napoléon Bonaparte prezidant ar Republik C'hall abaoe 1848 e chom sioul gant e obererezh bolitikel. Dindan selloù-strizh archerien an impalaeriezh emañ eñ.\nHanter skeudenn Félicité Robert de Lamennais gant David d'Angers mirdi an Arzoù-Kaer e Roazhon\nBevet en deus darn e vuhez dindan skeud e vreur Yann-Vari De La Mennais. Memes ur wech troc'het gant an Iliz e kendalc'has da zegas boued spered d'e vreur d'e sikour da vont gant e oberenn deskadurezh. D'ar c'hentañ a viz meurzh 1854 ez eo beziet gant ul lid sivil ha simpl e bez-boutin ar vered Père Lachaise en Pariz. N'eo ket bet nac'het gant an impalaeriezh d'an dud d'e vont memes ma oa savet ar c'hoant. Ur mor a dud a vezo o vont gant an arched dreist-holl an dud munut hag a oa aze evit e drugarekaat da vezañ klaset d'o zifenn a-hed e vuhez. N'ez eus ket bet tamm lid katolik ebet tro-dro d'an intramant pezh a lak Yann-Vari De La Mennais da vezañ sabatuet bras. Gwasoc'h c'hoazh erruet ez eo re ziwezhat da gonfesiñ e vreur araok an anaon mantret e vezo da vat betek fin e buhez gant an darvoud-se.\nHerezh[kemmañ | kemmañ ar vammenn]\nKredour don, kredour romantel leun a garantez evit an dud hag avieler d'eus ar c'hentañ, Félicité De La Mennais a zo bet un den dibleg gant an hent stourm a gemeras evit mat ar brasañ niver ha dreist-holl an dud munut. Ma chomas troc'h gant an Iliz ofisiel, a-benn ar fin e kendalc'has oberenn e vreur, avieliñ ha difenn ar re baour, met dindan un doare all ha politikel. Disoñjet ez eo bet hiziv an deiz.\nUn timbr a zo bet embannet en 1957 evit e enoriñ.\nRéflexions sur l'état de l'Eglise en France pendant le dix-huitième siècle et sur sa situation actuelle gant Hugues Felicite Robert De Lamennais , 1808\nEssai sur l'indifférence en matière de religion gant Hugues Felicite Robert De Lamennais, 1817\nParoles d'un croyant gant Hugues Felicite Robert De Lamennais, 1833\nLe Livre Du Peuple gant Félicité Robert de Lamennais, Rue De Seine, Pariz - 1838\nEsquisse d'une philosophie. gant Hugues Felicite Robert De Lamennais, Embannadur 1840 levrenn 1, 1846 levrenn 2\nDiscussions Critiques Et Pensees Diverses Sur La Religion Et La Philosophie gant Hugues Felicite Robert De Lamennais, 1841\nDe la société première et de ses lois ou De la religion - suivie de Mélanges politiques gant Félicité Robert de Lamennais, 1848\nL'Imitation de Jésus - Christ - Troidigezh gant Félicité Robert De Lamennais, 1añ a viz Genver 1854\nDu passé et de l'avenir du peuple gant Félicité Robert de Lamennais, 1888\nKenlabourer[kemmañ | kemmañ ar vammenn]\nL'individualisme et le communisme par les citoyens Lefuel, Lamennais, Duval, Lamartine et Cabet, gant Hugues Felicite Robert De Lamennais, 1848\nZavier Grall, Stèle pour Lamennais, adembannadur 2001 ti-moulañ Calligrammes. Kentañ embannadur en 1977 ti-moulañ libres-Hallier. (ISBN-10: 2869651872)\nClaude Carcopino, Les doctrine sociales de Lamennais, Digoradur gant Gaëtan Pirou, Pariz, PUF, 1942\nLec'hienn ofisiel ar skolioù hentenn De La Mennais\nKambr broadel C'hall\nAdtapet diwar « https://br.wikipedia.org/w/index.php?title=Félicité_Robert_de_Lamennais&oldid=1870202 »\nKemmoù diwezhañ degaset d'ar bajenn-mañ d'an 7 Ebr 2020, da 20:27.


Vacances Famille / enfants - 5 ans Bretagne : week-end, séjour, loirsirs\nD’an oad-se e krog ho “moused” d’estlammiñ ha d’ober anaoudegezh gant un endro hag a zegas santadurioù nevez dezho. Breizh zo un dachenn troioù-kaer d’ober enni hag ar mor ur bed da vezañ doñvaet adalek an oadoù kentañ.\nGwiskit heuzoù evit mont da loc’heta\nUr sailh hag ur vazh-roued gantañ e c’hortoz an den ma tiskennfe ar mor, ha yao ! E-mesk ar reier emeur e bed ar c’hranked hag ar bigerniel. War an traezh, e-barzh hini ar c’hokez, ar rigadell hag ar c’hountelleged. Fentus eo klask tapout ar re diwezhañ-se o lakaat holen en o zoulloù a anavezer aes. Goude ma ne vefec’h ket sur e vo peadra da zebriñ gant se, ez eo un digarez d’aveliñ ho penn !\nAlioù fur evit mont da loc’heta : www.bretagne-environnement.org\nEurioù ar mareoù : www.shom.fr\nLakait ho 5 skiant da zihuniñ\nHiziv an deiz ez eer d'ergerzhet ur park bleunion war e blant-...\ntroad ! Hiziv an deiz ez eer d’ergerzhet ur park bleunioù war e blant-... troad ! Gant un hentad ma kaver tachadoù c’hoari bep an amzer, e vez lakaet an treid bihan d’ober anaoudegezh gant santadurioù nevez war ouzhpenn 45 danvez disheñvel : bolc’h ed-du, kregin, kouarz, traezh, kaoutchoug… Evit broudañ ho kleved, it etrezek ar Wenodenn Sonerezh d’ober anaoudegezh gant an anadennoù son : eno eo ur c’hoariadenn aes kompren, selaou ha krouiñ sonioù gant traoù bet dastumet er c’hoad !\nKreizenn dizoleiñ ar son : www.decouvertesonore.info\nAn hentad « Dihun da dreid » : www.jardinsdebroceliande.fr\nC’hoariit ho mousigoù\nGwiskit jiletennoù-saveteiñ ha largit ar bosoù ! Mont a ra ar familh en he fezh e bourzh ur vagig tredan er miniporzh. Krogit e stur ur chaluter, ul lestr-treizh pe ul lestr dre dan, hag it war lennoù meur a hektar dezho, e bord koad Breselien pe hini Kergarter. Arabat koll an norzh !\nRécré Nature Kergarter : www.parcdesgrandschenes.fr\nMiniporzh Sant-Maloù-Benion : www.cc-paysdeguer.fr\nKejit gant loened an ti-feurm\nPoñsined, lapined, saout, moc’h… dirazo e vez bamet ar re vihanañ dalc’hmat. Kasit anezho d’ober un droiad en ti-feurm, dezho d’ober anaoudegezh gant diduamantoù ar maezioù eus Breizh, e lec’hioù gwirion. Plijadur o do ho pugale o c’hoari er plouz, o flourañ al lapined, o voueta ar yer, o tastum vioù pe o sikour goro ar saout.\nEvit gouzout hiroc’h : www.bretagnealaferme.com\nIt da foetañ bro e Breizh war gein un azen\nIt holl a-c’haoliad ! Deskiñ a ray ho pugale, war bep a jav ha pep a dokarn war o fenn, mont war varc’h e-kerzh un endervezh. Goude troioù manej pe un tamm pourmenadenn war gein un azen pe ur pone, e vo prest ho tanvez marc’heien, laouen-bras anezho, da vont da c’haloupat dre ar “far west” !\nGwelit loened iskis e park al loened\nGallout a rit mont d’an dek park al loened bennak a zo er rannvro d’ober anaoudegezh gant loened liesseurt ha spesadoù digustum : deuet ez eus pandaed, struskañvaled, jirafed, c’hwiboned, lemureged… da Vreizh d’ober o annez ha d’ober re vihan zoken. Eno e tremeno ho pugale un devezh ennañ souezhadennoù ha kejadennoù dic’hortoz e-leizh, gant abadennoù ur wech dre vare abalamour dezho da welet buhez al loened en o endro naturel.\nEvit gouzout hiroc’h : roll ar parkoù loened\nMont war varc’h-houarn a-hed an hentoù glas\nDeuit da bourmen gant ar familh a-bezh, didrubuilh da vat, a-hed unan eus an 8 hent glas a zo e Breizh. Un digarez e vo deoc’h hep mar ebet, ha pa vefec’h war ar maez, bord ar mor pe a-hed ar c’hanolioù, d’aveliñ ho penn hag ho skevent en disheol hag er gwasked. Gallout a ray ho pugale mont dinec’h war velo pe war droderez dre an hentoù suraet-se.\nEvit gouzout hiroc’h : an hentoù glas\nBeajit gant an tren dre aezhenn\nPignit e-barzh unan eus trenioù touristel rouedad Breizh ha deuit da vezañ neuze mistri an hent-houarn. Lakaet e vez stlejerezioù kozh da vale adarre abalamour deoc’h da veajiñ e Breizh en un doare disheñvel ha da vont war gil en amzer. En em gavout a ra mekanikoù dre aezhenn en ti-gar, o anvioù La Vapeur du Trieux, Tire Bouchon, Le Léon à fer et à flots... 5 munutenn arsav !